text:
19-njy ýanwarda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda mähriban döwletimiziň içeri syýasatynyň möhüm ugurlaryna we birnäçe resminamalaryň taslamalaryna garaldy.
Mejlisde döwlet Baştutanymyz Türkmenistanyň ähli ministrlikleriniň we pudak edaralarynyň 2018-nji ýyl üçin durmuş-ykdysady görkezijileriniň meýilnamasyny, maliýe-ykdysadyýet we bank ulgamynyň, oba hojalyk, senagat, ulag-aragatnaşyk toplumlarynyň, gurluşyk, energetika we jemagat hojalygynyň, medeniýet, ylym, bilim, saglygy goraýyş, sport ulgamlarynyň, arhiw işi we jemgyýetçilik guramalary, Daşary işler ministrligi boýunça, şeýle hem paýtagtymyzy hem-de ýurdumyzyň welaýatlaryny ösdürmegiň 2018-nji ýyl üçin Iş meýilnamalaryny makullady.
Ministrler Kabinetiniň Başlygynyň orunbasary M.Babaýew öz nobatynda milli Liderimiziň tabşyrygy boýunça taýýarlanylan nebitgaz pudagynyň 2018-nji ýyl üçin Iş meýilnamasy barada hasabat berdi. Şunuň bilen baglylykda, esasy tehniki-ykdysady görkezijiler – tebigy we ugurdaş gazyň çykarylyşy, “mawy ýangyjyň” eksport edilişi, nebit we gaz kondensatynyň çykarylyşy, ýangyç çig malynyň gaýtadan işlenilişi we benziniň öndürilişi baradaky görkezijiler beýan edildi.
Hormatly Prezidentimiz Gurbanguly Berdimuhamedow hödürlenen resminamany umuman makullap, ýangyç-energetika toplumynyň ýolbaşçylaryndan nebitiň we gazyň çykarylýan hem-de gaýtadan işlenilýän möçberlerini artdyrmak, dünýä bazarlarynda uly isleg bildirilýän nebithimiýa önümleriniň öndürilişini ýokarlandyrmak hem-de nebitgaz pudagynyň çig mal binýadyny pugtalandyrmak, täze uglewodorod ýataklaryny senagat taýdan çalt özleşdirmek üçin bar bolan mümkinçiliklerden doly peýdalanmagy talap etdi.
Döwlet Baştutanymyz pudaga daşary ýurt maýalaryny çekmek boýunça işleri işjeňleşdirmegi, iri energetika taslamalarynyň durmuşa geçirilmegini hemişe gözegçilikde saklamagy tabşyrdy.
Ministrler Kabinetiniň Başlygynyň orunbasary hasabatynyň çäklerinde hormatly Prezidentimiziň Saud Arabystany Patyşalygyna 2016-njy ýylyň maý aýynda bolan resmi saparynyň barşynda gazanylan ylalaşyga laýyklykda, Saud Arabystanynyň ösüş gaznasy tarapyndan berilýän maýa goýumlary barada habar berdi.
Döwlet Baştutanymyz TOPH gaz geçirijisiniň taslamasynyň yzygiderli durmuşa geçirilýändigini kanagatlanma bilen belledi. Bu taslamanyň durmuşa geçirilmegi ählumumy energetika howpsuzlygynyň täze binýadyny kemala getirmek, ählumumy durnukly ösüş üçin şertleri döretmek babatda möhüm ähmiýete eýedir.
Hormatly Prezidentimiz Gurbanguly Berdimuhamedowyň belleýşi ýaly, TOPH gaz geçirijisiniň gurulmagy sebitiň ykdysady ösüşine kuwwatly itergi berer, durmuş hem-de ynsanperwer häsiýetli meseleleri çözmäge, parahatçylygy we durnuklylygy pugtalandyrmaga ýardam eder. Bu gaz geçirijisi arkaly Günorta-Gündogar Aziýanyň iri ýurtlaryna tebigy gaz uzakmöhletleýin esasda iberiler. Eýýäm şu ýyl turbageçirijiniň owgan böleginiň, şeýle hem täze ýangyç geçirijiniň düzüminiň bölegine öwrüljek beýleki birnäçe desgalaryň gurluşygyna girişiler.
Saud Arabystanynyň ösüş gaznasy tarapyndan berlen maýa goýumlary daşary ýurtly maýadarlaryň TOPH gaz geçirijisiniň gurluşygyna uly gyzyklanma bildirýändigine şaýatlyk edýär. Olar bu taslamanyň derwaýyslygyna hem-de kuwwatyna, onuň bähbitliligine ýokary baha berýärler. Türkmenistanyň durmuşa geçirýän “açyk gapylar” syýasaty, milli ykdysadyýetimiziň durnuklylygy, ýurdumyzda amatly maýa goýum ýagdaýynyň bolmagy bu babatda oňyn ýagdaý bolup hyzmat edýär.
Türkmenistan we Saud Arabystany tebigy serişdeleriň ägirt uly gorlaryna eýe bolan döwletleriň hataryna girýär. Munuň özi ýangyç-energetika ulgamynda, şeýle hem beýleki pudaklarda döwletara hyzmatdaşlygy giňeltmek üçin amatly şertleri döredýär diýip, döwlet Baştutanymyz aýtdy.
Mejlisde Türkmenistanyň wekiliýetiniň Pakistan Yslam Respublikasyna we Hindistan Respublikasyna bolan iş saparlarynyň netijeleri, şeýle hem türkmen wekiliýetiniň Yslam Hyzmatdaşlyk Guramasynyň Parlament birleşiginiň musulman zenan parlamentarileriniň maslahatyna hem-de bu halkara düzümiň Eýran Yslam Respublikasynyň Tähran şäherinde geçirilen 13-nji mejlisine gatnaşandygy barada habar berildi.
31-nji ýanwar – 2-nji fewral aralygynda Aşgabat şäherinde senagat önümleriniň, enjamlarynyň we döwrebap tehnologiýalaryň halkara sergisini geçirmäge görülýän taýýarlyk barada habar berildi. Sergide tehnologik enjamlar, gurluşyk serişdeleri, himiýa, energetika, nebitgaz senagaty hem-de azyk kärhanalary üçin awtoulaglar we tehniki serişdeler görkeziler. Durmuş tehnikasyny, dokma senagaty, saglygy goraýyş ulgamy üçin enjamlary öndürýän kompaniýalar hem-de ylym we kosmos tehnologiýalary, ulag we logistika pudaklarynda işleýän, söwda hyzmatlaryny hem-de maslahatlary berýän kärhanalar öz gazananlary bilen tanyşdyrar.
Türkmen halysynyň baýramyny we Dokma senagaty işgärleriniň gününi - “Türkmen halysynyň we dokma senagatynyň işgärleriniň gününi” maý aýynda şanly sene hökmünde bellemek hakynda çözgüt kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisine taýýarlyk görmek barada görkezmeleri berdi, onda 2017-nji ýylyň jemleri jemleniler. Döwlet Baştutanymyz wise-premýerlere şu günki garalan hem-de umuman makullanylan “Türkmenistan—Beýik Ýüpek ýolunyň ýüregi” diýlip yglan edilen şu ýylda pudaklary ösdürmegiň meýilnamalaryny öz gözegçilik edýän ulgamlarynda ýene bir gezek seljermegi hem-de tassyklamagy tabşyrdy.
Türkmenistanyň Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
TDH-niň habarlary esasynda taýýarlanyldy.


c: text/html

text:
11 Haziran 2015 Perşembe
Sýurihde Türkmen-Şweýsar Işewürler Maslahaty Geçirildi
2015-nji ýylyň 8-9-njy iýunynda Şweýsariýanyň Sýurih şäheriniň «Eden au Lac» myhmanhanasynyň mejlisler otagynda Türkmenistanyň Bitaraplygnyň 20 ýyllygyna bagyşlanan türkmen-şweýsar işewürler maslahaty geçirildi.
Işewürler maslahatyň esasy maksady Türkmenistanyň we Şweýsariýanyň arasynda ikitaraplaýyn gatnaşyklarynyň mümkinçiliklerini durmuşa geçirmek üçin täze çözgütleri we çemeleşmeleri işläp taýýarlamak we söwda-ykdysady gatnaşyklaryny ösdürmek bolup durýar.
Türkmenistanyň wekiliýetine Türkmenistanyň Söwda we daşary ykdysady gatnaşyklary ministriniň orunbasary K.Gurbanow ýolbaşçylyk etdi. Şeýle hem, wekiliýetiň düzümine Türkmenistanyň birnäçe ministrlikleriniň we pudak edaralarynyň, Söwda-senagat edarasynyň, Senagatçylar we telekeçiler birleşmesiniň hem-de hususy kärhanalaryň wekilleri goşuldylar.
Şweýsar tarapyndan gurnaýjylar bolup Şweýsariýa-GDA Söwda-senagat edarasy we Sýurih şaheriniň söwda-senagat edarasy çykyş etdiler. Maslahata nebit we gaz, energetika, gurluşyk we arhitektura, maşyngurluşyk, demir ýol gurluşyk, kommunikasion tehnologiýalary, azyk senagatynda täze tehnologiýalary ösdürmek boýunça ýöriteleşdirilen 30 golaý şweýsar kompaniýalary gatnadylar.
Işewürler maslahatynyň çäklerinde türkmen wekiliýeti üçin birnäçe şweýsar kompaniýalaryna saparlar gurnaldy. Olaryň arasynda nebit-gaz pudagynda ýokary hilli tehnologiýalary öndürmek boýunça öňdebaryjy kompaniýalary «Burckhardt Compression» we «Sulzer Chemtech», demir we gara ýollary, metro ulagyny gurmak ugrunda ýöriteleşdirilen «Walo Bertschinger» kompaniýasy. Şeýle hem wekiliýet deňizdäki nebit-gaz ojaklaryny işläp taýýarlamakda ulanmak üçin kompressorlary öndürmekde ýöriteleşdirilen «MAN Diesel &Turbo Shweiz AG» kompaniýasyna baryp gördi.
Şweýsariýa Konfederasiýasynda üstünlikli geçirilen bu maslahat, taraplaryň türkmen-şweýsar döwletara gepleşiklerini ikitaraplaýyn gyzyklanmalaryna we mümkinçiliklerine laýyk gelýän täze ýörelgeleýin derejesine çykarmak babatda ýagşy niýetlerine esaslanyp, uzakmöhletleýin ikitaraplaýyn bähbitli esasda gurnalýan, köpugurlaýyn hyzmatdaşlygy hemme taraplaýyn berkitmekde we giňeltmekde täze itergileri berer.
Kaydol: Kayıt Yorumları (Atom)

robotstxt: allowed

filter: keep


text:
Android’dan iOS’a geçen bolsaňyz we birkemsiz kontaklaryňy ios-a geçirmek isleýän bolsaňyz bu temany gözden geçirmelisiňiz.
Ilki ädimiňizi öňki Android telefonyňyzda ýerine ýetirmeli. Android enjamyňyzda kontaktlaryňyzy açyk duran gmail adresiňize ýükläň. Ýükläniňizden soňra IOS enjamyňyzda şulary ýerine ýetiriň
- Settings – Contacts – Add Account şu ýoly yzarlap Google hasabyna basyň .
- Google hasabyňyzy gireniňizden soňra Contacts menýusy açyk duran bolsa onda awtomat şekilde google hasabyňyzdaky kişiler IOS-da görünjekdir. Kontakt ýapyk bolsa açyň.
- Şeýlelik bilen Gmail poçta arkaly androiddaky kontaktlaryňyzy iosa geçirip bilersiňiz .
Soraglaryňyz bar bolsa Pikirlere ýa-da ovrenmeli@gmail.com poctasyna yazyp jogap alyp bilersiňiz! Ýazan: Aýjahan B
2,520 gezek okaldy


text:
Türkiýäniň Eskişehir welaýatynyň Anadolu respublikan sülçüligi tarapyndan, bir gurluşyk firmasynyň amala aşyran işlerinde kärendeçilerden "himmet" diýip atlandyrylýan haýyr-sahawat paýyny kesip, ony gülençilere berendigi güman edilýän firmanyň eýelerine garşy geçirilen derňew-agtaryş işinde 4 adam göz astyna alyndy.
Anadolu respublikan baş sülçüliginiň metbugat býurosyndan berlen beýannama görä, Guramaçylykly we maliýe jenaýatlar bölümi "Kayıhan Yapı Sanayi ve Ticaret Limited Şirketi" atly firmanyň eýeleriniň gülençi topara agzadygy, şol bir wagtyň özünde-de, ol topara pul kömegini edendigi barasyndaky maglumata görä derňew işini geçirýär.
Derňewde şol firmanyň alyp baran gurluşyk işlerinde kärendeçileriň töleglerinden "himmet" diýip atlandyrylýan haýyr-sahawat paýyny kesip, ony Fethullah Güleniň toparyna berendigi barasynda, ýerlikli maglumatlar bilen delilnamalaryň tapylandygy aýan edilýär.
Beýannamada firmanyň şäriklerinden daşary ýurda giden Türkmenistanyň raýaty bolan iki türkmen biznesmen bilen Türkiýäniň raýaty M.E.K. we A.P dagynyň hem gözlenýändigi mälim edilýär.
Sülçüligiň metbugat merkeziniň beýannamasynda, güman edilýänleriň Türkiýedäki salgylary bilen firma merkezinde nobatçy Jeza kazyýetinden alnan derňew we konfiskasiýa ygtyýarnamasy bilen gözleg-agtaryş hem barlag işleriniň geçirilendigi, ähli delilnamalaryň ýygnalandygy, şol wagtyň özünde firmanyň müdiri T.B. we hasapçy müdiri N.B. bilen firmanyň işgärleri C.Ş. we Ý.Ö. dagynyň göz astyna alnandygy habar berilýär.
Ýeri gelende bellesek, ähli synanyşyklara garamazdan, degişli taraplardan beýannamada aýan edilýän we gülençileri maliýe taýdan goldamakda aýyplanýan türkmenistanly 2 biznesmen hakynda, haýsam bolsa bir kommentariýa ýa-da jikme-jik maglumat almak Azatlyk Radiosyna başartmaýar.
Ýatlap geçsek, türk metbugatynda çykýan habarlarda gülençidir öýdülip tussag edilýänleriň arasynda, türkmenistanly raýatlara hem duş gelinýändigine üns çekilýär.
Aprel aýynda Kütahýa şäherinde gurnalan bir operasiýada, Türkiýede gülençileriň özara aragatnaşyk üçin ulanýan "ByLock" atly gizlin habar alyş ulgamyny ulanýandygy kesgitlenen, Dumlupynar uniwersitetinde okaýan Türkmenistanyň raýaty S.B. atly bir türkmen studenti hem göz astyna alnypdy. Dekabr aýynda geçirilen bir operasiýada bolsa gülençileriň uniwersitetde studentleriň arasynda agitasiýa işlerini alyp barýan "tagallaçysy" bolmakda aýyplanýan bir türkmenistanly talyp tussag edilipdi.


text:
19 Şubat 2017 Pazar
Bitaraplyk we Parahatçylyk Döredijilik Türkmen Diplomatiýasynyň Esasy Ugrudyr
Daşary işler ministrliginiň Halkara gatnaşyklary institutynda “Bitarap Türkmenistanyň daşary syýasaty: parahatçylygyň we ösüşiň hatyrasyna hyzmatdaşlyk” atly maslahat geçirildi. Ol şanly seneleriň ikisine—şu gün bellenilip geçilýän Diplomatik işgärleriniň gününe hem-de Döwlet baýdagynyň gününe bagyşlandy.
Foruma gatnaşmak üçin ýurdumyzyň diplomatik korpusynyň, Mejlisiň, Türkmenistanyň Prezidentiniň ýanyndaky Demokratiýa we adam hukuklary baradaky Türkmen milli institutynyň, Türkmenistanyň Prezidentiniň ýanyndaky Döwlet we hukuk institutynyň wekilleri, ýurdumyzda işleýän diplomatik wekilhanalaryň hem-de halkara guramalaryň ýolbaşçylary, Daşary işler ministrliginiň Halkara gatnaşyklary institutynyň we birnäçe ýokary okuw mekdepleriniň mugallymlary hem-de talyplary çagyryldy.
Maslahata gatnaşyjylar hormatly Prezidentimiz Gurbanguly Berdimuhamedowyň iberen Gutlag hatyny ruhubelentlik bilen diňlediler. Milli Liderimiz Gutlagynda Türkmenistanyň şu günler özüniň kuwwatly ösüş ýolunyň täze taryhy tapgyryna gadam basandygyny, geçen döwürlerde we häzirki zaman şertlerinde toplanan baý tejribäniň geljege tarap öňe gitmekde bahasyna ýetip bolmajak gymmatlykdygyny nygtady. Döwlet Baştutanymyz döwlet ösüşiniň ileri tutulýan ugurlaryny kesgitläp, Türkmenistanyň daşary syýasatda tagallalaryny halkara gatnaşyklaryň möhüm ugurlaryna gönükdirjekdigini belledi. Ählumumy parahatçylygy üpjün etmek, durnukly ösüşiň maksatlaryny gazanmak, şeýle hem ählumumy gün tertibinde duran birnäçe möhüm meseleleriň çözgüdini tapmak boýunça hyzmatdaşlyk üns merkezinde saklanar.
Ýygnananlar hormatly Prezidentimiz Gurbanguly Berdimuhamedowyň durmuşa geçirýän, sebit we ählumumy howpsuzlygy pugtalandyrmaga, ykdysady hyzmatdaşlygy ösdürmäge hem-de medeni-ynsanperwer gatnaşyklary giňeltmäge gönükdirilen daşary syýasat ugruny biragyzdan goldaýandyklaryny aýdyp, 12-nji fewralda geçirilen Prezident saýlawlarynyň bu köpugurly syýasatyň netijeli häsiýete eýediginiň, şeýle hem milli Liderimize uly ynam bildirilýändiginiň aýdyň subutnamasydygyny bellediler. Bu saýlawlar türkmen halkynyň bitewüligini we jebisligini ýene-de bir gezek aýdyňlyk bilen görkezdi.
Çykyş edenler hormatly Prezidentimiz tarapyndan 2009-njy ýylyň fewralynda döredilen ýurdumyzyň diplomatlarynyň hünär baýramçylygynyň ähmiýetini belläp, diplomatik gullugyň işine berlen ýokary baha üçin hoşallyk bildirdiler. Garaşsyz hem Bitarap Türkmenistanyň ähli döwletler bilen özara bähbitli hyzmatdaşlygy ýola goýmaga gönükdirilen parahatçylyk söýüji daşary syýasat ugruny iş ýüzünde durmuşa geçirmekde diplomatik gulluga möhüm orun degişlidir. Bellenilişi ýaly, milli Liderimiziň bildiren ynamy türkmen diplomatlaryny eziz Watanymyzy mundan beýläk-de okgunly ösdürmek, halkara giňişliginde onuň bähbitlerini ygtybarly üpjün etmek üçin ähli tagallalary etmäge ruhlandyrýar.
Şunuň bilen baglylykda, milli Liderimiz Gurbanguly Berdimuhamedowyň tabşyrmagy boýunça işlenip taýýarlanylan “Bitarap Türkmenistanyň daşary syýasat ugrunyň 2017—2023-nji ýyllar üçin Konsepsiýasynyň” ähmiýeti bellenildi. Türkmenistanyň parahatçylyk ösüş ýoly bilen üstünlikli öňe gitmegi üçin ähli zerur şertleri üpjün etmäge gönükdirilen bu möhüm resminama ýurdumyzyň daşary syýasatynyň esasy ýörelgelerini hem-de maksatlaryny, diplomatik korpusyň öňünde durýan anyk ugurlary we wezipeleri kesgitledi.
Çykyşlarda 1995-nji ýylyň dekabrynda gazanylan hemişelik Bitaraplyk halkara hukuk derejesiniň Türkmenistanyň durmuşa geçirýän daşary syýasatynyň özeni, onuň mizemez daýanjy bolup durýandygy bellenildi. Bu dereje BMG-niň Baş Assambleýasy tarapyndan ykrar edildi hem-de tutuş dünýä jemgyýetçiligi tarapyndan makullanyldy. Bu hormatly derejä eýe bolunmagy bilen, özygtyýarly Watanymyzyň abraýyny has-da artdyrmak we pugtalandyrmak üçin giň mümkinçilikler açyldy. Türkmenistan deňhukuklylyk, özara ynanyşmak we birek-birege hormat goýmak däplerine esaslanýan netijeli halkara gatnaşyklary ösdürmegi özüniň daşary syýasat taglymatynyň ileri tutulýan ugry hökmünde yglan etdi.
BMG-niň Baş Assambleýasynyň 12-nji dekabry “Halkara Bitaraplyk güni” diýip yglan etmek hakynda golaýda kabul eden Kararnamasy dünýäde durnuklylygy üpjün etmekde Bitaraplygyň möhüm ornunyň ählumumy ykrarnamasynyň aýdyň subutnamasy boldy.
Türkmenistanyň Bitaraplygynyň döredijilik häsiýetiniň we onuň esasyny düzýän ýörelgeleriň döwletimiziň köpugurly diplomatiýasynda aýdyň beýanyny tapýar. Döwletimiz ählumumy abadançylygyň bähbidine gyzyklanma bildirýän hyzmatdaşlaryň ählisi bilen dostlukly gatnaşyklary işjeň ýola goýýar. Häzirki günde Türkmenistan dünýäniň 142 döwleti bilen diplomatik gatnaşyklary saklaýar hem-de abraýly halkara guramalaryň 44-siniň agzasy bolup durýar.
Birleşen Milletler Guramasy, Ýewropada Howpsuzlyk we Hyzmatdaşlyk Guramasy, Yslam Hyzmatdaşlyk Guramasy, Goşulyşmazlyk Hereketi we beýlekiler bilen köpugurly hyzmatdaşlyk hormatly Prezidentimiz Gurbanguly Berdimuhamedowyň ýolbaşçylygynda üstünlikli amala aşyrylýan daşary syýasatyň esasy ugry bolup durýar. Ýurdumyz kabul edilen ikitaraplaýyn we köptaraplaýyn halkara ylalaşyklary, şertnamalary we konwensiýalary ýerine ýetirmek bilen, öz üstüne alan borçnamalaryna doly eýerýär we şunda ählumumy parahatçylygyň hem-de durnukly ösüşiň bähbidine özüniň ägirt uly syýasy, ykdysady we medeni kuwwatyndan netijeli peýdalanýar.
Döwletimiz özüni BMG-niň jogapkärli we uzakmöhletli hyzmatdaşydygyny görkezip, parahatçylyk döredijiligiň uly tejribesini toplady. Geçen asyryň 90-njy ýyllarynda Aşgabatda Birleşen Milletler Guramasynyň howandarlygynda täjigara we owganara gapma-garşylyklaryny syýasy ýol bilen çözmek boýunça gepleşikleriň geçirilmegi hem-de türkmen paýtagtynda BMG-niň Öňüni alyş diplomatiýasy boýunça Merkezi Aziýa üçin sebit merkeziniň açylmagy munuň aýdyň subutnamasydyr. Bularyň ählisi Merkezi Aziýa sebitinde ýurdumyzyň abraýynyň barha belende galmagyna ýardam edýär, döwletimiziň bu uly giňişlikde durnuklaşdyryjy ornuny has-da berkidýär, parahatçylygy hem-de ýokary adalatlylyk ýörelgelerini berkarar etmekde ýurdumyzyň pikirdeşleriniň barha artmagyny üpjün edýär.
Milletler bileleşigi Türkmenistanyň oňyn başlangyçlaryny, onuň sebitde durnuklylygy, ählumumy parahatçylygy we howpsuzlygy üpjün etmek boýunça görýän anyk çärelerini doly goldaýar. Nygtalyşy ýaly, Türkmenistan parahatçylyk söýüjilik we hoşniýetli goňşuçylyk ýörelgelerine esaslanýan daşary syýasaty durmuşa geçirmek bilen, diňe bir milli bähbitleri däl, eýsem, umumadamzat bähbitlerini hem goramaga çalyşýar. Şu babatda döwletimiz dünýä bileleşiginiň ählumumy howpsuzlygyň bitewi ulgamyny döretmek baradaky tagallalaryny goldaýar hem-de ählumumy ýaragsyzlanmak, köpçülikleýin gyryş ýaraglarynyň ýaýradylmagyna, halkara terrorçylyga, neşe serişdeleriniň bikanun dolanyşygyna, guramaçylykly jenaýatçylyga garşy göreşmek boýunça herekete işjeň goşulyp, bu işe saldamly goşant goşýar. Mundan başga-da, ýurdumyz suw-energetika, daşky gurşawy goramak, howanyň üýtgemegi bilen baglylykda, energiýa howpsuzlygyny üpjün etmek meselelerini sazlaşykly çözmek boýunça köptaraplaýyn hyzmatdaşlygy ösdürýär.
Türkmenistanyň ädýän ädimleri, öňe sürýän möhüm hem-de derwaýys başlangyçlary, şol sanda energetika, ulag we suw diplomatiýasyny ösdürmek boýunça başlangyçlary soňky ýyllaryň dowamynda dünýä bileleşiginiň üns merkezinde durýar. Daşary ýurtly diplomatlaryň çykyşlary hem muňa şaýatlyk edýär.
Daşary ýurtlaryň ýurdumyzda işleýän diplomatik wekilhanalarynyň hem-de abraýly guramalaryň ýolbaşçylary Türkmenistanyň häzirki zaman halkara gatnaşyklar ulgamynda toplan oňyn tejribesini belläp, bu tejribäniň ählumumy parahatçylygyň we howpsuzlygyň esaslaryny pugtalandyrmagyň bähbidine bitaraplyk derejesiniň ägirt uly parahatçylyk döredijilik kuwwatyndan has netijeli peýdalanmaga ýardam etjekdigine ynam bildirdiler. Şunuň bilen baglylykda, ýygnananlar döwletimiziň hemmetaraplaýyn ösmegi hem-de halkara giňişlikde özara gyzyklanma bildirilýän hyzmatdaşlyk üçin giň sepgitleri açýan Bitaraplygyň tejribesini düýpli öwrenmegiň we dünýä ýaýmagyň wajypdygyny bellediler.
Maslahatyň ahyrynda oňa gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda Daşary işler ministrliginiň işgärleri hem-de daşary ýurtlarda döwletimiziň bähbitlerine wekilçilik edýän diplomatlar döwlet Baştutanymyza diplomatik gullugy mundan beýläk-de ösdürmek we kämilleşdirmek meselelerine uly üns berýändigi üçin tüýs ýürekden hoşallyk bildirdiler we Bitarap Türkmenistanyň daşary syýasat strategiýasyny durmuşa geçirmekde bilimini, güýç-gaýratyny hem-de tejribesini gaýgyrmajakdyklaryna ynandyrdylar.
Ýurdumyzda işleýän daşary döwletleriň diplomatik wekilhanalary, şeýle hem V Aziýa oýunlaryna taýýarlyk görmek boýunça Ýerine ýetiriji komitet hem-de Sport baradaky döwlet komiteti we Türkmenistanyň Milli Olimpiýa komiteti tarapyndan institutyň zalynda guralan amaly-haşam sungatynyň sergisi foruma öwüşgin çaýdy.
http://www.turkmenhabargullugy.com/bitaraplyk-we-parahatcylyk-doredijilik-turkmen-diplomatiyasynyn-esasy-ugrudyr/
Kaydol: Kayıt Yorumları (Atom)


text: Türkmenistanyň Döwlet energetika institutynyň “Elektrik stansiýalary” kafedrasynda tejribe işlerini geçirmeklik üçin niýetlenen gaz turbina simulýatory ornaşdyryldy. Gaz turbina simulýatory häzirki wagtda dünýä ylmynyň soňky gazanan täze tehnologiýalary bilen enjamlaşdyrylan gaz turbinaly elektrik stansiýalaryny işe goýbermek, dolandyrmak we zerur bolanda iş ýagdaýyndan saklamak üçin ulanylýar. Gaz turbina simulýatorynda talyplar tejribe işlerini geçirip, gaz turbina desgalarynyň işleýşini we dolandyrylyşyny özleşdirip, gaz turbinalaryň iş ýagdaýynda ýüze çykýan kemçilikleriň öňüni almaklygy we olary öz wagtynda düzetmekligi öwrenýärler.


text:
Ylym
Uly Balkan –Türkmenistanyň ösümlikler dünýäsiniň seýrek duşýan we gymmatly görnüşleriniň ýaýran ýeridir
Uly Balkanda juda çäkli ýere ýaýran we has gadymy – relikt ösümlikleriň görnüşleri, ýagny, diňe şu daglara häsiýetli ösümlikleriň 20 görnüşi gabat gelýär. Olar: balkan astragaly, Bobrowyň anisi, balkan gamagy, ispagan pişigoty, balkan hedizarumy, Korowiniň keppegöweni, balkan towşandodagy, Galinanyň keýigoty we beýleki ösümliklerdir. Uly bolmadyk bu dag gerşlerinde paporotnik şekillilere, borjaklaryň we ýowşanlaryň birnäçe görnüşlerine duş gelmek bolýar. Bu köpugurly ekosistemanyň düzüminde dermanlyk, iýmitlik, bezeg, boýag, efir ýagly ösümlik görnüşleriniň ...
Gyşda Bathyz goraghanasynyň işgärleri keýikleriň we aýraklaryň toplanýan ýerlerine ot –iým daşaýarlar
ХIII asyr syýahatçylarynyň bellemegine görä, bu ýeriň sümme tokaýyndan birnäçe günläp ýol aşylýan eken. Gynansagam, häzir orta asyrlar tokaýynyň ösümlikleri ýok. ХIХ asyryň ahyrynda bu ýerde işlän botanikaçylar hem Bathyzyň ösümliklerine biziň häzirki görýän durkumyzda duşupdyrlar. Bu ýeriniň howasy has tapawutly iki hilli—gurak we ygally bolup, ol Orta deňiz tipine degişlidir. Birinji möwsüm maýdan oktýabra, ikinjisi oktýabrdan maý aýyna çenli dowam edýär. Bu ýeriň tomsy Garagumyň golaýdaky sebitlerindäkiden has maýyl, gyşy gazaply bolýar. Birnäçe ýyldan ...
Milli bilim instituty bilen Kembrij uniwersitetiniň arasynda özara düşünişmek barada Ähtnama gol çekildi
Döwletleriň 100-e golaýynyň wekilleri toparlardaky mejlisler görnüşinde geçirilen maslahata gatnaşdylar, olarda ykdysadyýetiň we bilimiň özara täsiri; bilime ulgamlaýyn çemeleşmek; çalt depginli özgertmeler eýýamynda bilimiň hilini üpjün etmegiň ýörelgeleri; başlangyç bilim we çagalaryň ösüşi ýaly temalar öwrenildi. Duşuşygyň temalaryna görä gurnalan sergide oňa gatnaşanlar häzirki şertlerde innowasion bilimiň ugurlary barada pikir alyşdylar.
Sünt-Hasardagda ýabany armydyň Türkmenistan üçin üýtgeşik täze görnüşi ýüze çykaryldy
Biziň ýurdumyzda olaryň dört görnüşi gabat gelýär. Olaryň ýabany görnüşleri agaç şekilli ownuk miweli şahalak gyrymsy agaç kysmydyr. Olar diňe biziň ýudumyzda ösýän, Sumbar jülgesinde duş gelýän türkmen armydy, diňe Köpetdagda we Sünt-Hasardagda bitýän Buasýe armydy, şeýle hem Regel armydydyr, ol beýlekilerden tapawutlylykda gür tikenekli bolup, Özbegistanda, Täjigistanda, Gazagystanda we Hytaýda bellige alnandyr. Türkmen bagbanlarynyň ýetişdirýän köp görnüşli adaty medeni armydy hemmelere mälimdir. Emma onuň ýabany görnüşleri Günorta-Günbatar Köpetdagyň, şeýle hem demirgazyk ...
Türkmenistanyň Ýaş alymlar merkezi işiniň ilkinji ýylynyň jemini jemledi
Duşuşykda ýerine ýetirilen işleriň jemi jemlenildi, TÝAM-nyň ýanyndaky ylym mekdebi hakynda düzgünnama we TÝAM-yň 2018-nji ýylda göz öňünde tutulýan çäreleriniň meýilnamasy tassyklanyldy. Şeýle hem “Ýaş alym, ylym we tehnika” atly ylmy-populýar žurnal döretmek barada tekliplere garaldy.
Inžener-tehnologiýalary uniwersitetiniň talyplary daşary ýurt şygryýetine gyzyklanýarlar
Hut şu şahyrlaryň eserleriniň saýlanyp alynmagy tötänden däldir. Şygyrýet äleminiň bu dört ussady- Inžener-tehnologiýalary uniwersitetinde talyplaryň öwrenýän dillerinde eser döreden ajaýyp şahyrlardyr. Şeýle çäreleriň geçirilmegi diňe bir talyplaryň öwrenýän dillerinde söz baýlygyny artdyrman, eýsem halklaryň medeni ýörelgeleri bilen hem tanyşmaga mümkinçilik berýär.
Türkmenistanly mekdep okuwçylary 14-nji Halkara Žautyk olimpiadasynda medallaryň 4-sini eýelediler
Ýaş matematikaçylaryň bäsleşigi has köp adamly boldy, oňa çagalaryň 200-den gowragy gatnaşdy. Galanlary fizika we maglumatlar tehnologiýasy boýunça bäsleşdiler.
Çöller, ösümlik we haýwanat dünýäsi milli institutynyň analitikleri ekologiýa maksatnamalaryny durmuşa geçirmäge işjeň gatnaşýarlar
Bu bölümiň müdiri Nury Atamyradowyň belleýşi ýaly, institutyň täze bölümi bag ekmek çärelerinde we tokaýlary kemala getirmekde, bilelikdäki ekologiýa taslamalaryny durmuşa geçirmekde, şeýle hem tebigaty goraýyş milli işlere ekologiýa menejmentiniň dünýä tejribesini ornaşdyrmagyň ugurlary boýunça maslahat kömegini bermäge niýetlenendir.
Çölde pisse ýetişdirmek boýunça synag işleri netijeli alnyp barylýar
Laboratoriýanyň uly ylmy işgäri Güljemal Gurbanmämmedowanyň aýtmagyna görä, bu synaglar 2014-nji ýylyň dekabrynda Bokurdak obasynyň demirgazygynda taşlandy zeýkeş suwlarynyň golaýynda geçirilip başlandy. 2015-nji ýylda synag meýdançasynda adaty badam we hakyky pisse ekildi. Olaryň ösüşini we boý alşyny gowulandyrmak üçin mineral hem-de organiki dökünler ulanyldy. Laboratoriýanyň işgärleri guraklyga we duzlara durnukly beýleki miweli ekinleri hem synag etmegi göz öňünde tutýarlar. Üç ýyllap ylmy barlag geçirlenden soň pisse agaçlarynyň 450-si we badam agaçlarynyň 350-si bag ekmekde ulanmak üçin ýerli ilata ...
Ýokary we orta bilim ulgamynyň hünärmenleri daşary ýurt dillerini öwretmekdäki täzeçil usullary ara alyp maslahatlaşdylar
Tematiki sergide dil bilimi ulgamyndaky ýörelgeler we innowasiýalar görkezildi. Ýörüteleşdirilen dil merkezleriniň we kitap dükanlarynyň tekjelrinde dürli dillerde neşir edilen okuw, çeper, ylmy edebiýatlaryň onlarçasy goýlupdyr. Paýtagtyň hukuk, biznes we tehnologiýalar mekdebi ýörüte edebiýatlaryň ençemesini getiripdir, bu ýerde çagalar hem, ulular hem bilimleriniň üstüni ýetirip, gözýetimini giňeldýärler. Mekdepde diňleýjileriň dil taýýarlygyna aýratyn üns berilýär. Bu babatda türkmen mugallymlary bilen netijeli gatnaşykary ýola goýan Oksford uniwersiteti ...


text:
T
ürkmensähradaky Gülüstan welaỳatynyñ geografiki ỳerleşişi barada aỳtsak, ol Eỳranyñ demirgazygyndaky Hazar deñziniñ Gündogar-Günortasynda ỳerleşip meỳdan giñligi boỳunça Eỳranyñ 8 erlaỳatyndan uly bolup durỳar. Gülistan welaỳatynyñ meỳdany 20460,7 kwadrat kilometre deñ bolup Eỳranyñ bütin meỳdanyndan 1,33 göterimini öz içine alỳar. Ol Erdebil, Ilam, Çarmahal bagtyỳary, Kahkiluỳe, Buỳerahmet, Hemedan, Gom we Gazwin welaỳatlaryndan ulyrak bolup durỳar. “Bu welaỳat ỳer şarynyñ geografiki giñligi-boỳunça “25 prima, 53 gradusdan ta II” prima, 56 gradus halkara geografiki ykrar edilen Angliỳadaky Grinwiç tarapyndan gündogar uzynlygyndaky çyzygynda ỳerleşipdir. Gülistan welaỳatynyñ Garaşsyz Türkmenistan serhetleşmesi 205 kilometre barabardyr”. [2]
Bu welaỳat Demirgazykda Garaşsyz Türkmenistan bilen gündogarda horasan welaỳaty, günorta tarapdan Semnan onuñ welaỳtyna we günbatarsynyñ ỳary Mazenderan welaỳary Mazenderan welaỳaty, galan ỳarysy bolsa Hazar deñzi bilen serhetdeş bolup durỳar.
Welaỳatyñ geologiỳa düzümileri boỳunça ondaky daglar üç etapdaky dag-dere döreỳiş tapgyrlarynyñ üçünji “Kambrin” döwranyndan häzirki döwre çenli emele gelen dag-daşlardan ybaratdyr. Şonuñ üçin bu çäk geologiỳa düzümleri boỳunça ỳeke-täk özboluşly ülkeleriñ biri bolup durỳar. Bu ỳerdäki iñ gadymy daşlar “Şisthaỳe prikambrin” ỳa-da “Gürgen şistleri” diỳip atlandyrylypdyr.
Gülistan welaỳaty dag-tekizlikleri boỳunça üç bölekden ybarat bolup, daglyk, dag etekleri we jülgeliklere bölünỳär:
a). Daglyk oazisleri:
Welaỳatyñ beỳik ỳerleri Elbrus dag toplumlarynyñ yzyndaky orny eỳeleỳär. Ol alp dag döreỳiş döwründe emele gelipdir. Geologlar ony “Elbrusyñ gündogar toplumy” diỳip öwrenỳärler. Bu oazis daglaryñ uzalyş ỳagdaỳy gündogar-demirgazyga tarap meỳillenip beỳiklikden çököklige tarap meỳillenỳär. “Bu daglar Türkmensährany Eỳranyñ merkezinde ỳerleşen gum-çöllüklerinden bölỳär”. [3]
* Daglyk oazisler
Äbärkuh daglyklarynda ỳerleşen “Şahwar” atly dag depesiniñ 3945 metr , “Kähkeşan” atly dagyñ bolsa 3813 metr beỳikligi bar.Ýene-de Şahkuh daglyklarynda ỳerleşen “Pirgerdkuh” atly dag depesiniñ 3204 metr belentligi bolup , ol ỳatyñ iñ beỳik daglarynyñ biri hasaolanylỳar.Bu daglaryñ dowamy welaỳatyñ gündogary we demirgazyk-gündogarynda Aladag daglyklary hem Horasan welaỳatyndaky Köpetdagyñ beỳikliklerine baryp birleşỳär.
b). Dag etekleri:
Bu oazis köplenç welaỳatyñ günorta we gundogaryndaky dag eteklerini öz içine alỳar . Ol ownuk –iri çökgündilerden emele gelen ululy- kiçili depe we depejiklerden ybaratdyr . Dag etek oazislerinde çökgündilerden emele gelen gum häsỳetleri ygal özüne çekijilik häsiỳeti bolany sebäpli , ỳer asty suw howdanlary suwdan böpeñläp durỳar . Olary guỳy ,kanat (ỳer astyndan goỳberilỳän suw çeşmesi “käriz”) ỳa-da başga suw çykaryjy enjamlar bilen bährelenỳärler. “ Bu bölek Garasuw bilen daglyklaryñ aralygynda ỳerleşỳär.”[4]
c). Jülgelik oazisler:
Ençeme asyrlaryñ jümmüşünden bu ülkede Hazar deñziniñ yza çekilmegi we onuñ yzysüre göl- gölçeleriñ guramagy bilen , akyp duran çeşmeler , arykdyr derỳalaryñ laỳ-suw çökgündileri tekiz we giñ jülgelik
meỳdanlaryny emele getiripdir . Bu jülgäniñ giñ gerim almagyna ỳagynyñ ỳagyş möçberi , derỳalaryñ gözbaşynyñ giñligi we ỳapaşaklygy , daşlaruñ durumlylygy we derỳanyñ çunlygy täsirli rol oỳnapdyr. Türkmensähranyñ jülgelik oazislerinde “ Garadepe”,” Gyzyldepe “,” Altyndepe “,” Tokmakdepe “,” Köresuw “,” Kiçi Kümüşdepe “,” Yşykdepe “ we “ Garaseññir “ Yaly egin –depeleri bar . Bu jülge gündogardan gübatardaky Hazar deñze çenli 150 kilometr we ini bolsa 50-70 kilometre barabarbolup durỳar. [5]
... Dowamy
---------------| Çykgytlar we Edebýat:


text:
Absses
Absses (latin dilinde abscessus - dömme)-iriňli baş. Absses dokumalara mikroblaryň ýa-da himiki maddalaryň düşmeginden döreýär. Absses dörän wagtynda organizmde keseliň ýerli we umumy alamatlary- agyry, çiş döreýär, gyzarýar, syrkawyň gyzgyny ýokarlanýar, kellesi agyrýar, ukysyzlyk, işdäsizlik, ysgynsyzlyk we başgalary peýda bolýar. Absses bedeniň daşyna ýarylanda ýeňil geçýär, içine ýarylanda has howply bolýar. Absses ilki dörän wagtynda gyzgyn kompres, sollýuks, kwars, antibiotikler, sulfanilamidler bilen bejerilýär. Iriň köp ýygnanyp, gaty dömende, operasiýa arkaly bejerilýär.


text:
Olaryň hatarynda Demokratik partiýadan—Türkmenistanyň häzirki Prezidenti G.M.Berdimuhamedow; Senagatçylar we telekeçiler partiýasyndan — “Rysgal” paýdarlar - täjirçilik bankynyň müdiriýetiniň başlygy B.Atalyýew; Agrar partiýadan—Agrar partiýanyň Mary welaýat komitetiniň başlygy D.Orazow bar.
Bulardan başga-da dalaşgärleriň 6-sy raýatlaryň teklipçi toparlary tarapyndan hödürlendi. Olaryň hatarynda Mary welaýatynyň häkiminiň orunbasary J.Annaýew, Seýdiniň nebiti gaýtadan işleýän zawodynyň direktory R.Durdyýew, Daşoguz welaýatynyň häkiminiň orunbasary M.Gurbanow, Ahal welaýatynyň Baş ykdysadyýet we ösüş müdirliginiň başlygy S.Jelilow, “Türkmenhimiýa” döwlet konserniniň “Garabogazsulfat” önümçilik birleşiginiň baş direktory S.Nurnepesow, Azyk senagaty döwlet birleşiginiň başlygynyň orunbasary M.Annanepesow bar.
Ýokary döwlet wezipesine bellige alnan dalaşgärleriň hemmesine milli kanunçylyga hem-de halkara hukugynyň kadalaryna laýyklykda saýlawçylar bilen duşuşyklary geçirmek, teleradioýaýlymlarda, metbugat serişdelerinde çykyşlary guramak üçin birmeňzeş hukuklar we mümkinçilikler berildi.
Türkmenistanyň Prezidentiniň saýlawlary boýunça dowam edýän möhüm jemgyýetçilik-syýasy çäräniň çäklerinde döwlet Baştutanynyň wezipesine dalaşgärleriň tarapyndan milli synçylary bellige almak geçirildi. Olar şu pursatdan başlap, saýlawlara syn etmek işlerini alyp bararlar. Tutuş ýurdumyz boýunça häzire çenli synçylaryň 3223-si bellige alyndy. Olaryň hatarynda 610 adam Demokratik partiýanyň, 336 adam Senagatçylar we telekeçiler partiýasynyň, 407 adam Agrar partiýanyň, 687 adam Kärdeşler arkalaşyklarynyň, 279 adam Zenanlar birleşiginiň, 509 adam Ýaşlar guramasynyň, 321 adam raýatlaryň teklipçi toparlarynyň, 74 adam-Türkmenistanyň Prezidenti wezipesine dalaşgärleriň wekilleridir. ...


text:
Moskwanyň Krymy anneksiýa etmegine garşy çykyş eden we häzirki wagt Orsýetde türmede saklanýan ukrainaly kinorežissýor Oleh Sentsow rus tussaghanalarynda saklanýan ähli ukrain raýatlarynyň azatlyga goýberilmegini talap edip, açlyga başlaýandygyny yglan etdi.
Sentsow öz eli bilen ýazyp, aklawçysy Dmitriý Dinze beren hatynda açlyga 14-nji maýda başlandygyny aýdýar.
“Orsýetiň territoriýasyndaky ukrainaly ähli syýasy tussaglaryň boşadylmagy – meniň muny soňlamagymyň ýeke-täk şertidir. Soňuna çenli bilelikde! Ukraina şöhrat!” diýip, Sentsow özüniň gysga hatynda ýazýar.
2014-nji ýylda ukrain ýarymadasynyň Orsýet tarapyndan basylyp alynmagyna garşy çykyş eden Sentsow asly krymly bolup, ol terrorçylyk aýyplamalarynda 20 ýyl türme tussaglygyna höküm edildi. Sentsow we adam hukuklaryny gorap çykyş edýän toparlar bu aýyplamalaryň syýasy maksatlydygyny aýdýarlar.


text:
1898-nji ýylda ilkinji awtoulagyny öndüren Lui Renonyň esaslandyran fransuz kompaniýasy “Renault” 120 ýaşady. Fransuz inženeri Reno, ilkinji nobatda, kiçi göwrümli ulaglary döreden bolsa, soňlugy bilen has giň ulaglary öndürip başlady. Ulagda goş-golamlaryňy goýmak üçin aýratyn ýer döretmek, has köp adama niýetlenen mikroawtobuslary çykarmak, ilki bilen, fransuz oýlap tapyjysynyň kellesine geldi.
Kompaniýa awtoulag senagatyna birnäçe täzelik girizdi. 1930-njy ýyllarda satuwa çykarylan “Primaquatre” modeli kompaniýanyň meşhurlygyny artdyrdy. 1965-nji ýylda işlenip taýýarlanan “16 Station Vagon” şol wagta çenli döredilen iň uly awtoulag hökmünde köpleriň söýgüsini gazandy. Kompaniýanyň kiçi telekeçilere niýetlenen ulaglary hem dünýä ýurtlarynda has köp satyldy. 1959-njy ýylda bu maksat bilen öndürilen “Estafette” modeli şol döwürler adatdakylardan tapawutlylykda, narynç, sary we gök reňkde çykaryldy. Iş hem maşgala awtoulagyny döretmegi maksat edinýän kompaniýa 1961-nji ýylda ýük ýüklemek aňsat bolan “Renault 4” modelini müşderilere ýetirdi. Şeýlelikde, dürli zerurlyklar üçin peýdalanyp bolýan ilkinji “heçbek” görnüşli ulag peýda boldy. Kiçi göwrümli bu ulagyň yzky oturgyçlary ýatyrylanda, uly giňişlik peýda boldy. 1960-njy ýyllarda çykaran “4CV” we “Dauphine” modelleri awtoulag ýaryşlarynda ýeňiji bolup, kompaniýanyň şöhratyny has-da artdyrdy. Şol döwürler ýokary tizligi bilen tapawutlanan “Gordini” beýleki “Renault”-lardan iki esse gymmat hem bolsa, 11 müň 600 sanysy satyldy. Jemgyýetdäki özgerişlikler bilen ýakyndan gyzyklanýan brend 1972-nji ýylda aýallar üçin iki gapyly “Renault 5”-i işläp düzdi. Ulagyň yzy çagalaryň howpsuzlygy üçin has oňaýly bolmagy bilen tapawutlanýardy. 1985-nji ýylda maşgala niýetlenip çykarylan “Espace”-iň orun sanyny 5-den 7-ä çykarmak örän aňsatdy. Ulaga bu babatda birnäçe ýyllap bäsdeş tapylmady. 1996-njy ýyldaky “Scenic” modeliniň oturgyçlaryny ýatyryp stola, krowata öwrüp bolýardy. Bu aýratynlyklary sebäpli model 1997-nji ýylda “Ýylyň awtoulagy” (Car of The Year) saýlandy. Häzirki wagtda hem adaty bolmadyk ulaglary öndürmegi bilen tapawutlanýan kompaniýa 2019-njy ýylda 4 sany elektroulagy elýeterli bahadan satuwa çykarmaga taýýarlyk görýär.


text:
Türkmenistanda döwlet derejesinde bellenilýän baýramçylyk günleriniň biri kemeldildi, ýagny Türkmen halysynyň güni bilen Dokma senagaty işgärleriniň güni birleşdirildi.
Döwlet eýeçiligindäki TDH habar gullugynyň ýazmagyna görä, prezident Gurbanguly Berdimuhamedow anna güni, 19-njy ýanwarda geçirilen hökümet maslahatynda aýry-aýrylykda bellenilýän iki baýramçylygy birleşdirmek barada edilen teklibi goldady.
Mälim bolşy ýaly, Türkmen halysynyň güni maý aýynyň soňky ýekşenbesinde bellenilýär, Dokma senagaty işgärleriniň güni bolsa, iýun aýynyň ilkinji ýekşenbesinde bellenilýär.
Bu çäre, resmi düşündirişe görä, “pudaklaýyn düzümleriň işini kämilleşdirmek maksady" bilen görülýär.
Döwlet baştutany indi “Türkmen halysynyň we dokma senagaty işgärleriniň gününiň” maý aýynda bellenilmegini maksada laýyk hasaplaýar.
Türkmenistanda döwlet derejesinde bellenilýän hünär baýramçylyklarynda adatça ol ýa-da beýleki pudakda gazanylandygy aýdylýan netijeler mahabatlandyrylýar we olar köplenç býujet işgärleri, studentler we ýaşulular üçin mejbury çärä öwrülýär.


text:
Impuls
IMPULS (lat. Impulses-urgy), mehaniki impuls-mehaniki hereketiň ölçegi; material nokat üçin bu nokadyň massasyny t onuň tizligi V köpeltmek hasylyna deň bolan we tizligiň wektory: P=t*V yaly ugrukdyrylan wektor ululykdyr. Ol hem hereketiň mukdary ýalydyr. Wakumda ýagtylygyň tizligine S golaý bolan tizlik bilen hereket edýän bölejik üçin massasynyň tizlige baglylygyna: Hasaba almak zeryrdyr, bu ýerde m0 dynçlykda duran bölejigiň (dynçlyk massasy diýilýän) massasy. Materiýanyn ähli formasy, şol sanda elektromagnit we grawitision meýdanlar hem Impuls-eýedir. Meýdanlar üçin olaryň guýjenmeleri, potesiallar we ş.m arkaly anladylýan Impuls-yň wektor dykyzlygyny girizýärler (meýdanyň tutýan göwrüm birliginiň Impuls-y).
Impuls ýada Urgy, bir jisime täsir etýän bütin kuwwaty bilen täsir etýän wagtyñ köpeltmek hasylyna deñdir. "" bilen görkezilýär. Formulasy:
Formulada;
"": Kuwwat, Nýuton (N) birligi.
"": wagt, Sekunt (s) birligi.
"": Impuls, Nýuton*sekunt birligi.
Impuls;"" ýada "" harplary bilen görkezilýär.


text:
Tebigatda bar bolan ähli zadyň öz ady bar.
galam, daş, bag, suw.
Predmeti ýa-da predmetleşen düşünjäni aňladýan sözlere at diýilýär. Atlar kim?, näme?, nire? diýen soraglara jogap bolýarlar.
Adamyň atlary, familiýalary, onuň kärini, jynsyny, garyndaşlygyny bildirýän atlar kim? diýen soraga jogap bolýarlar.
Döwran - kim?, gyz - kim? çopan - kim?
Ýurt, şäher, oba, umuman, orny aňladýan atlar, esasan, nire? diýen soraga jogap bolýarlar.
Minsk - nire?, Aşgabat - nire?
Galan predmeti we predmetleşen düşünjäni aňdadýan atlaryň hemmesi, näme? diýen soraga jogap bolýarlar.
goýun - näme?, pil - näme?, kitap - näme?
Bir sözden bolan atlara sada atlar diýilýär.
Dag, bag, köl, galam.
Iki we ondan köp sözden düzülen atlara goşma atlar diýilýär.
demirtiken, kepjebaş, ýaşuly.
Sada atlar hem gurluşy boýunça iki hili bolýar: asyl atlar we ýasama atlar. Ýasaýjy goşulmalaryň goşulmagy bilen emele gelen atlar ýasama atlardyr. Atlar many taýyndan umumylykdaky hem täklikdäki predmetleriň adyny aňladýarlar.
Bir jynsdan bolan predmeti, düşünjäni aňladýan atlara jyns atlar diýilýär.
adam, oba, parta, surat.
Bir jynsdan bolan predmeti aňladýan atlardan tapawutlandyrmak üçin dakylýan atlara has atlar diýilýär.
Garagum, Köpetdag, Aman.
Has atlar sözlemiň niresinde gelseler-de, olaryň ilki harpy baş harp bilen ýazylýar.
Aşgabat, Garagum, Gökje.
Söz ýasaýjy goşulmalary kabul edip, has atlygyny ýitiren sözler setir harplary bilen ýazylýarlar.
maryly, tejenli, gökjeli.
Emma has atlaryň soňuna -syz, -siz, -suz, -süz, -daky, -däki, -lar, -ler goşulmalary goşulanda, has atlaryň ilki harpy baş harp bilen ýazylýar.
Gurbannazarlar, Aşgabatdaky.
Gazet-žurnallara, kitaplara, eserlere we şuňa meňzeşlere dakylan atlaryň ilki harpy baş harp bilen ýazylyp, tutuş at goşa dyrnagyň içine alnyp ýazylýar.
"Mydam taýýar" gazeti, "Täze ýol" kolhozy.
Adam ady dakylan kärhanalaryň atlarynyň yzyndan "adyndaky" sözi getirilýär hem dakylan at goşa dyrnak içine alynmaýar.
Magtymguly adyndaky uniwersitet, Azady adyndaky köçe.
Geografik we administratiw-territorial atlaryň ilki harpy baş harp bilen ýazylýar.
Ýewropa, Daşkent oblasty, Balkan dagy.
Astronomik atlaryň ilki harpy baş harp bilen ýazylýar.
Gün, Ýer, Mars, Ýedigen.
Bular has at bolup gelmedik wagtynda, setir harpy bilen ýazylýarlar.
Şu gün, gije-gündiz, aýyň aýagy.
Atlar asyl ýasaýjy goşulmalar arkaly atlardan, sypatlardan, sanlardan, işliklerden ýasalýarlar.
Atlardan at ýasaýan goşulmalar goşulan sözüniň öňki manysyny özgerdip, ondan täze manyly ady emele getirýär.
Bu goşulmalar esasan, şulardyr:
Sypatlardan, sanlardan, çalyşmalardan atlaryň ýasalmagy üçin, esasan, -lyk, -lik, -luk, -lük goşulmalary hyzmat edýär.
Asyl ýasaýjy goşulmalar arkaly işliklerden örän köp atlar ýasalýarlar.
Atlar sözlemde we söz düzüminde özleriniň bir zada degişlidigini bildirmek ýa biri-birleri bilen baglanyşmak üçin söz üýtgediji goşulmalar bilen üýtgeýärler. Atlar san, ýöňkeme we düşüm bilen üýtgäp bilýärler.
Atlar birlik we köplük sanda bolýar. Diňe ýekelikdäki predmetleri aňladýanlara atlaryň birlik sany diýilýär.
galam, kitap, surat.
Atlaryň birlik sanynyň yzlaryna -lar, -ler goşulmasy goşulyp, köplük san aňladýarlar.
kitap+lar, surat+lar, depder+ler.
Gepleşikde -lar, -ler, goşulmasy goşulyp, köplügi aňlatmaýan ýerleri hem bar.
Billerim döwlüp barýar. Kellelerim agyrýar ýa-da jigimi Durdylarda goýdum.
Jübüt predmetleriň atlaryny aňladýan el, gaş, göz, gulak, aýak, dodak, ýaňak, köwüş, jorap, ellik ýaly sözleriň yzyna -lar, -ler goşulmasy goşulmaýar. Ýöne olaryň haýsy-da bolsa birini aňlatmak üçin olaryň öňündäki aýyklaýjy söz getirilýär.
"Çep gözüm çekýär", "Akyl dişim çykdy".
Atlaryň san goşulmasy goşulan sözüniň inçe-ýogynlylygyna hemişe eýerýär. Emma onuň goşulýan ady garyşyk bogunly bolsa, onda ol sözüň soňky bognuna eýerýär.
işçi+ler, pioner+ler.
Guzy, süri ýaly birinji bogny dodak çekimli bolup, ikinji bogny y, i seslerine gutaran sözlere -lar, -ler goşulanda, ikinji bogny dodaklandyrylyp ýazylýar.
Soňy ý harpyna gutaran alynma atlara san goşulmasy goşulanda, adyň soňundaky bu harplar düşürilip ýazylýar.
wožatyý - wožatylar.
Ýöňkeme goşulmalary many taýyndan zadyň üç şahsa: maňa, saňa, oňa, köplükde bize, size, olara degişlidigini görkezýärler, ýagny zadyň birinji şahsa-sözleýjä, ikinji şahsa-diňleýjä, üçünji şahsa-gürrüňe gatnaşmaýana degişlidigini görkezýär.
Bir predmetiň bir adama degişlidigini görkezýänler.
Meniň galamym, goşum.
Köp predmetiň bir adama degişlidigini görkezýänler.
Meniň depderlerim, guşlarym.
Bir predmetiň köpçülige degişlidigini görkezýänler.
Biziň kitabymyz, depderimiz.
Köp predmetiň köpçülige degişlidigini aňladýanlar.
biziň kitaplarymyz, depderlerimiz.
Ýöňkeme goşulmalary sözleriň inçelik-ýogynlyklaryna doly eýerýärler.
kitabym, şägirdim.
Menlik ýöňkemaniň -um, -üm, -umyz, -ümiz, senlik ýöňkemäniň -uň, -üň, -uňyz, -üňiz goşulmalary dodak çekimlisi bolan bir bogunly, çekimsiz sese gutarýan atlara goşulýar.
Menlik ýoňkemaniň -ym, -im, -ymyz, -imiz, senlik ýöňkemäniň -yň, -in, -yňyz, -iňiz goşulmalary köp bogunly we dodak çekimlisi bolmadyk bir bogunly, çekimsiz sese gutarýan atlara goşulýar.
Soňy e sesi bilen gutaran atlara ýöňkeme goşulmasy goşulsa, menlik we senlik ýöňkemeleriň birliginde we köplüginde e sesi ä sesine öwrülýär.
Ene, eje ýaly maşgala gatnaşygyny görkezýän atlar bu düzgünden çykýarlar.
Ýöňkeme goşulmalarynda u, ü harplary ikinji bogunlarda ýazylýarlar.
gülüm, gözümiz, otuňyz.
Uly, goşgy, guzy, uky, süri, göni ýaly sözler y, i sesleriniň uzyn aýdylýandygy üçin birinji we ikinji ýöňkemelerde dodaklandyrylmaýar.
Üçünji ýöňkemede gysga aýdylýandygy üçin dodaklandyrylýar.
ukusy, gönüsi, sürüsi we ş. m.
Çekimsiz ses bilen gutaran atlara ýöňkeme goşulmalary goşulanda, gepleşikde düşürilip geplenýär.
öýme, galammyz we ş. m.
Şeýle bolsa hem ýazuwda bular düşürilmän ýazylýar.
öýüme, galamymyz we ş. m.
Soňy z, l, n, r, s, ş seslerine gutaran iki bogunly asyl, ýasama atlaryň yzyna çekimli ses bilen başlanýan ýöňkeme goşulmalary goşulanda, olaryň ikinji bognundaky dar çekimliler düşürilip ýazylýar.
nagşym, deňzi, söwşüň we ş. m.
Yzlary k, p, t, ç dymyk seslerine gutaran atlara ýöňkeme goşulmalary goşulanda, dymyk sesler degişli açyk seslerine öwrülýärler.
agaç-agajyň, balyk-balygy we ş. m.
Atlaryň düşüm bilen üýtgeýşinde sözlemiň pikir aňlatmagy üçin ony hasyl edýän sözleriň özara pugta baglanyşmagy gerek. Sözlemde sözleriň şeýle baglanyşygyny bolsa, esasan, düşüm goşulmalary ýerine ýetirýärler.
Türkmen dilinde alty sany düşüm bar. Olar özleriniň hyzmatlary we formalary taýyndan biri-birinden tapawutlydyrlar. Her bir düşümiň aýratyn goşulmalary we degişli soraglary bar.
Içinde dodak çekimlisi bolan, çekimsiz sese gutarýan bir bogunly atlara eýelik düşümde -uň, -üň goşulmasy goşulýar.
guş-guşuň, gül-gülüň, ot-otuň, öý-oýüň.
Dymyk ç, k, p, t seslerine gutarýan köp bogunly atlaryň soňyndaky ç, k, p, t sesleri eýelik, ýöneliş, ýeňiş düşümlerinde j, g, b, d seslerine owrülýärler.
agaç - agajyň, agaja, agajy.
Çekimlisi gysga aýdylýan bir bogunly atlaryň soňundaky ç, k, p, t sesleri eýelik, ýöneliş, ýeňiş düşümlerinde j, g, b, d seslerine öwrülmeýärler, çekimlisi uzyn aýdylýan atlarda bolsa olar j, g, b, d seslerine öwrülýärler.
y we i çekimlilerine gutarýan asyl atlaryň soňundaky y, i ýöneliş düşümde a, ä çekimlilerine öwrülýärler.
gapy - gapa, deri - derä.
Iki bogunly asyl atlaryň birinji bognunda dodak çekimli bolsa, onda olaryň ikinji bognundaky y, i wagt-orun we çykyş düşümlerde u, ü dodak çekimlilerine öwrülýärler.
Birinji bogunda dodak çekimlisi bolan onluk ýöňkemedäki iki bogunly atlaryň soňky çekimlisi baş düşümden beýleki düşümlerde dodaklandyrylýar.
Soňlary e çekimlisine gutarýan atlar eýelik, ýöneliş we ýeňiş düşümler bilen üýtgände, şol e sesi ä sesine öwrülýär.
Sözlemi hasyl edýän sözler özara baglanyşmak, ylalaşmak üçin söz üýtgediji goşulmalary, ýagny san, ýöňkeme, düşüm goşulmalaryny kabul edýärler. Atlar ilki san goşulmasyny (kitap+lar), soňra ýöňkeme goşulmasyny (kitap+lar+ymyz), ahyrda hem düşüm goşulmasyny (kitap+lar+ymyz+yň) kabul edýärler.


text:
Dohada Türkmenistanyň eksport harytlarynyň sergisi bilelikdäki taslamalar üçin mümkinçilikleri görkezdi
Dohada Türkmenistanyň eksport harytlarynyň sergisi açyldy. Ol sergi katar hyzmatdaşlaryna döwrebaplaşdyrylan ýokary tehnologiýaly senagata, dünýä bazarynda bäsdeşlige ukyply önümleriň giň görnüşlerini öndürip bilýän gaýtadan işleýän pudaklaryň döwrebap düzümlerine daýanýan milli ykdysadyýetimiziň dürli pudaklarynda ýurdumyzyň ägirt uly gazananlary barada düşünje almaga mümkinçilik berdi.
Syn ediş meýdançalarynda soňky ýyllarda et-süýt, gaplanan balyk önümleriniň we beýlekileriň täze görnüşleriniň 200-den gowragyny özleşdiren Azyk senagaty assosiasiýasynyň kärhanalary öz diwarlyklaryny ýaýbaňlandyrdylar.
Saglygy goraýyş we derman senagaty ministrliginiň önümçilik bölümleri derman serişdeleriniň önümleriniň uly sanawyny görkezdiler. Olaryň hatarynda bejeriş palçyklary, bejeriş häsiýetli fito-çaýlar bar.
Türkmen halyçy gelin-gyzlaryň ajaýyp el işleri—zenanlaryň haly torbalary, many-mazmuny özünde jemleýän halylar, milli öwüşginli çeper bezelen sowgatlyklar we ençeme beýlekiler sergä gelenleriň aýratyn ünsüni çekdi.
Dokma senagaty ministrligi jinsi, tüýjümek, trikotaž hem-de matalaryň beýleki görnüşlerinden, nah ýüplükden taýar önümleriň giň görnüşlerini görkezdi. Önümleriň arasynda “Aziýada-2017-niň” nyşany bolan önümler, hususan-da, oýunlaryň tumarynyň – Wepaly diýen alabaýyň şekilleri bolan sport egin-eşikler bar.
Türkmenistanyň Senagatçylar we telekeçiler birleşmesiniň agzalary hem bu ýerde özleriniň köpdürli harytlaryny çykaryp, dürli ugurlar boýunça bilelikdäki taslamalar üçin mümkinçiliklerini görkezdiler.


text:
Soňky wagtlarda ählimiz diýen ýaly sosiýal serwislerde wideolar paýlaşýarys. Bu wideolary özleşdirmek üçin birnäçe programmalary ulanýarys. Wideolaryň ýüzüne hat ýazmak ýa-da wideonyň arkasyna ses goşmak ýaly birnäçe işleri etmeli bolýarys we şm.
Bu ýazgymyzda iň ýörgünli android üçin wideo editor programmasyny tanyşdyrmakçy.
Ilkinji sanawda durýan, içinde birnäçe üýtgeşik funksiýa bolan VivaVideo Pro. Bu programmada wideolary kesmek, ses goşmak we birnäçe effektleri bar.
Programmanyň mugt we pully görnüşi bar. Mugt görnüşünde ähli effektler açyk bolmaýar. We widonyň ýüzünde programmanyň ady durýar. Size bu programmanyň pully görnüşüni hödürledik. Göwrümi 36 Mb ýüklemek üçin şu ýere WiwaWideo basyp alyp bilersiňiz. Programmany ulanmak gaty hem kyn däldir. Programmany ilki açan wagtyňyz göni siziň wideolaryňyz çykýandyr. Montajlamak isleýän wideoňyzy saýlap alyp, işe başlabermeli.
Ikinji bolsa Androvid. Bu programma hem ýokarka meňzeşräk. Wideolary kesmek saz goýmak, effekt goşmak. Saýlamak size galypdyr. Ulanylşy kyn däldir. Sada ýasalan. Programmany açan wagtyňyz wideolaryňyz garşyňyza çykýar. montajlamak isleýän wideolaryňyzy saýlap işe başlabermeli. Programmany Google Play arkaly ýükläp bilersiňiz. Almak üçin şu ýere Androwid basyň. Göwrümi 11 MB.
Indiki temalarymyzda has giňişleýin aýry aýry üstünde durup geçeris. Düşünmedik ýa-da başga soraglaryňyz bar bolsa Forum arkaly ýetirip bilersiňiz. https://forum.tsoltanov.com/
4,476 gezek okaldy


text:
30 Nisan 2015 Perşembe
Maksat Atabaýew 2015-nji Ýylda Türkmenistanyň Iň Gowy Küştçüsi
Milli ýokary liga girýän erkekleriň arasynda küşt boýunça ýurdumyzyň çempionaty iň ýaş türkmen grossmeýsteri, 20 ýaşly aşgabatly küştçi Maksat Atabaýewiň ýeňşi bilen tamamlandy. Şäher sport komitetiniň küşt sport mekdebiniň wekili ýaryşyň barşynda bir gezek hem utulman, mümkin bolan 15 utukdan 11,5 utuk toplady. Ol 10 gezek ýeňiş gazandy we 5 duşuşygyny deňme-deň tamamlady.
Kümüş medala bolsa ýeňijiniň özünden kiçi dogany, 15 ýaşly, FIDE-niň ussady Saparmyrat Atabaýew mynasyp boldy. Ol Maksatdan bary-ýogy 1 utuk az toplady. Üçünji orny bolsa Ahal welaýatynyň toparynyň wekili, FIDE-niň ussady Annaberdi Esenow eýeledi.
Bu altyn medal M.Atabaýewiň milli birinjilikde gazanan altyn medallarynyň dördünjisidir. Özi-de, 2011-nji ýylda gazanylan ilkinji altyn medal Türkmenistanyň at gazanan tälimçileri Aýdogdy Atabaýewiň we grossmeýster Orazly Annageldiýewiň şägirdine şeýle üstünlige 15 ýaşda eýe bolan ýurdumyzyň iň ýaş küştçüsiniň adyna mynasyp bolmaga mümkinçilik berdi. Şol döwürden bäri ol ýokary görkezijileri gazanmagy başardy. Onuň gazanan üstünlikleriniň iň esasysy bolsa halkara grossmeýsteri diýen ada eýe bolmagy bilen baglanyşyklydyr.
Mälim bolşy ýaly, grossmeýster derejesine eýe bolmak üçin küştçä diňe bir iri halkara ýaryşlarynda 3 ball almak ýeterlik bolman, eýsem dünýä reýtinginde zerur bolan basgançagy eýelemek wajypdyr. Şol dereje bolsa 2500 görkezijiden az däldir. M.Atabaýew ballaryň zerur bolan möçberini geçen ýylyň tomsunda, Russiýanyň paýtagty Moskwa şäherinde geçirilen halkara ýaryşynyň barşynda gazandy (mundan başga-da, Maksat altyn baýraga mynasyp boldy). Halkara grossmeýsteri diýen ady almak üçin zerur bolan görkezijini bolsa ol şu ýylyň başynda «Moskow-open» halkara ýaryşynda gazandy.
Maksadyň halkara sport giňişliginde gazanan baýraklary barada hem ýatlap geçmelidiris. Türkmenistanyň Milli sport we syýahatçylyk institutynyň üçünji ýyl talyby eýýäm 20-den gowrak medal gazanmagy başardy. Olaryň arasynda 2008-nji ýylda Birleşen Arap Emirliklerinde geçirilen Aziýanyň toparlaýyn çempionatynda gazanan kümüş medaly onuň üçin has ähmiýetlidir.
Ýeri gelende aýtsak, geçen aprel aýy M.Atabaýew üçin diňe Türkmenistanyň çempionatynda gazanan ýeňşi bilen däl, eýsem biziň ýurdumyzyň taryhynda iň köpçülikleýin häsiýete eýe bolan birwagtda köp tagtada oýnamak ýaryşyna gatnaşmak babatda hem uly ähmiýete eýe boldy. Şonda Maksat welaýatlaryň we Aşgabat şäheriniň türgenleriniň birbada ýüzlerçesi bilen bäsleşdi. Bu ýaryş «Sagdynlyk we bagtyýarlyk» atly köpçülikleýin bedenterbiýe-sport we sagdyn durmuş-medeni çäreleriň çäklerinde, geçen ýylyň ahyrynda öz gapylaryny giňden açan täze Küşt we şaşka mekdebinde geçirildi. Ýaryşlaryň barşynda 2015-nji ýylda Türkmenistanyň iň gowy küştçüsi 96 ýeňiş gazandy, üç duşuşykda deňme-deň oýnady we bary-ýogy bir duşuşykda utulyşa sezewar boldy.
Häzirki wagtda M.Atabaýew milli ýygyndymyzyň beýleki wekilleri bilen bilelikde maý aýynyň ikinji ýarymynda Moskwa şäherinde (Russiýa Federasiýasy) geçiriljek halkara okuw-türgenleşik ýygnanyşygyna taýýarlyk görýär. Bu ýygnanyşyk dünýä çempionatynyň zolaklaýyn tapgyryna (Merkezi Aziýa sebitiniň ýurtlarynyň arasynda) taýýarlyk bolar. Şol ýaryşlarda esasy göreş birinji we ikinji orunlar üçin bolar. Şol orunlar bolsa dünýä birinjiliginiň final tapgyryna gatnaşmaga hukuk berer.
Maý aýynyň 20-lerinde paýtagtymyzyň Küşt we şaşka mekdebiniň binýadynda ýokary liga girýän zenanlaryň arasynda küşt boýunça Türkmenistanyň birinjiligi badalga alar. Ýurdumyzyň ähli welaýatlarynda iň güýçli türgenleriniň 16-syny jemlejek bu ýaryş duşuşyklaryň aýlaw ulgamy boýunça ýeňijileri we baýrakly orunlara mynasyp boljaklary kesgitlär. FIDE-niň ussady Bahar Hallaýewa Türkmenistanyň häzirki çempionydyr.
Ol özüniň ýokary derejeli ussatlygyny şu ýaryşda tassyklap bilermi? Muňa ýakyn wagtda göz ýetireris...
Kaydol: Kayıt Yorumları (Atom)


text:
Ýakynda Kiýewiň şäher administrasiýasynyň binasynda hasap boýunça indi dördünji gezek «OUTLOOK World Culture Festival» atly dünýä medeniýetleriniň festiwaly geçirildi.
Bu çäre ony guraýjylar bolan Ukrainadaky ynanylan diplomatiki missiýalaryň goldamagynda geçirildi.
Şäher administrasiýasynyň zalynda ýaýbaňlandyrylan sergide Türkmenistanyň, Azerbaýjanyň, Awstraliýanyň, Argentinanyň, Ermenistanyň, Bolgariýanyň, Bangladeşiň, Wýetnamyň, Germaniýanyň, Müsüriň, Gruziýanyň, Hindistanyň we ýene-de onlarça döwletleriň milli medeni gymmatlyklarynyň nusgalary tomaşaçylara hödürlenildi.
Serginiň dowamynda çeperçilik täsirler, dünýä halklarynyň milli lybaslarynyň ekspozisiýalary, foto suratlaryň görkezilişleri tomaşaçylaryň ünsüni özüne çekdi. Şeýle hem sergide halk aýdym-sazlarynyň, tanslarynyň görkezilişleri guraldy ussatlyk sapaklary geçirildi. Tomaşaçylara milli tagamlar hödürlenildi.
Sergide köpsanly we dürli ekspozisiýalary bilen Türkmenistanyň tematiki meýdançasy köpçüligiň ünsüni özüne çekip, giň meşhurlyga eýe boldy.
Taýýarlan Goçmyrat Orazberdiýew.


text:
29 Eylül 2015 Salı
Obama we Putin Duşuşyk Geçirdi
Iki ýyl soň ýaňadandan duşuşan liderler Siriýada syýasy çözgüt meselesinde ylalaşan hem bolsalar, Asadyň ykbaly meselesinde bolsa ylalaşyp bilmediler.
Duşuşykda Siriýa krizisi bilen birlikde Ukrainanyň gündogaryndaky düşünişmezçilikler, Eýran bilen baglaşylan ýadro ylalaşygy we iki ýurduň arasyndaky gatnaşyklar ara alynyp maslahatlaşyldy.
1 sagat 30 minut dowam eden duşuşygyň örän netijeli geçendigini bellän Russiýanyň lideri Wladimir Putin iki ýurduň arasyndaky gatnaşyklaryň örän pesdigini we resmi Waşington bilen gatnaşyklary gowylandyrmaga taýardygyny nygtady.
Putin Russiýanyň Ýaragly güýçleriniň Siriýada DAEŞ-e garşy howa operasiýasyna taýarlanyp-taýarlanmaýandygy bilen baglanşykly berilen soraga: “Her zat bolup biler. Emma bir zat etmek islesek halkara hukuk kadalaryna görä ederis” diýdi.
Terrorçylara garşy söweşýän Siriýa bilen DAEŞ-e garşy söweşýän Hyzmatdaş güýçleriniň hyzmatdaşlyk etmeýändigini uly bir ýalňyşlykdygyny nygtan Putin BMG-nyň Howpszylyk geňeşiniň güýçlerine Asady we Eýrany goşmaldygyna ünsi çekdi.
Russiýanyň lideri Siriýadaky guryýer operasiýasyna rus esgerleriň gatnaşmajakdygyny mälim etdi.
Kaydol: Kayıt Yorumları (Atom)


text:
Orsýetliler 26-njy iýunda 85 ýaşynda aradan çykan öňki premýer-ministr Ýewgeniý Primakow bilen hoşlaşdylar.
Primakow, 29-njy iýunda Moskwanyň Nowodewiçiy ybadathanasynda jaýlanyş çäresi geçirilmezden öň, Bileleşikleriň öýünde saklanyldy.
Primakowyň jaýlanyş dabarasyna Russiýanyň syýasy elitasyndan ençeme adam, şol sanda Russiýanyň Goranmak ministrliginden delegasiýalar we rus parlamentinden wekiller gatnaşdylar.
Bu jaýlanyş dabarasy Russiýanyň Prawoslaw buthanasynyň baş ýolbaşçysy Patriarh Kiril tarapyndan geçirilip, bu çäre ýurduň döwlet telewideniýesinde görkezildi.


text:
29.12.2016. Hormatly Prezidentimiz Gurbanguly Berdimuhamedow 2016-njy ýylyň tamamlanýandygyny we 2017-nji ýylyň ýetip gelýändigini alamatlandyrýan Täze ýyl baýramçylyk çärelerine gatnaşdy.
... Döwlet Baştutanymyz Söwda-senagat edarasynyň baýramçylyk görnüşinde bezelen kaşaň binasynyň ýanyna geldi. Bu ýerde hormatly Prezidentimizi milli parlamentiň başlygy, hökümet agzalary, harby we hukuk edaralarynyň ýolbaşçylary, welaýatlaryň we Aşgabat şäheriniň häkimleri gatrşyladylar.
Ýurdumyzyň ýolbaşçy düzüminiň wekilleri döwlet Baştutanymyzy bu röwşen barýam bilen gutlap, hormatly Prezidentimize tüýs ýürekden berk jan saglyk, uzak we bagtly ömür, öňde goýlan ähli ägirt uly meýilnamalaryň hem-de Berkarar döwletimiziň bagtyýarlyk döwrüniň maksatnamalarynyň üstünlikli durmuşa geçirilmegi üçin çäksiz gujur-gaýrat arzuw etdiler.
Ýygnananlaryň belleýişleri ýaly, tamamlanyp barýan ýubileý ýyly syýasy, ykdysady we medeni durmuşda möhüm wakalara, ajaýyp sepgitlere hem-de agzybir we bitewi halkyň uly zähmet ýeňişlerine baý boldy hem-de özygtyýarly Türkmenistanyň täze taryhynda iň nurana sahypa öwrüldi.
Özüniň bitaraplyk derejesiniň ýörelgelerine eýermek bilen, döwletimiz sebitde parahatçylyk dörediji merkez hökmündäki möhüm wezipesini abraý bilen ýerine ýetirdi we bu ugurda ägirt uly işleri alyp bardy. Türkmenistanyň oňyn başlangyçlary, onuň netijeli we parahatçylylykly gatnaşyklara açyklygy ýurduň halkara abraýynyň ýokarlanmagyny, dünýä bileleşiginiň gyzyklanma bildirýän ähli ýurtlary, ilkinji nobatda, ýakyn goňşular bilen özara peýdaly gatnaşyklaryň işjeňleşmegini şertlendirdi.
Mähriban Watanymyzyň Garaşsyzlygynyň şanly 25 ýyllygy mynasybetli belent dabaralara beslenen tamamlanyp barýan ýylda döwletimiziň ähli ulgamlarynda düýpli özgertmeler dowam etdirildi we geljekki giň möçberli özgertmeleriň pugta binýady goýuldy. Önümçilik pudagynyň ösdürilmegine we senagat pudaklarynyň düzümleriniň döwrebaplaşdyrylmagyna kuwwatly itergi berildi. Munuň özi döwletimiziň ykdysady kuwwatynyň berkemegini şertlendirdi.
Türkmenistanyň dünýäniň maliýe düzümleri, şol sanda Halkara walýuta gaznasy tarapyndan bellenilen ykdysady ösüşi bu sözlere şaýatlyk etmek bilen, biziň kuwwatly hem-de özbaşdak döwletimiziň maliýe ulgamynyň we durmuş-ykdysady taýdan durnukly ösüşiniň kämilleşendiginiň subutnamasydyr.
Hormatly Prezidentimiz Gurbanguly Berdimuhamedowyň ýolbaşçylygynda amala aşyrylýan düýpli özgertmeler strategiýasy ykdysadyýetiň oňyn ösüşe eýe bolýandygyny alamatlandyrýar. Häzirki döwürde milli ykdysadyýetimiziň senagatlaşdyrylmagyna, düýpli döwrebaplaşdyrylmagyna, bazar gatnaşyklarynyň we döwlet dolandyryşynyň kämilleşdirilmegine, ähli möhüm pudaklaryň ösdürilmegine iri maýa goýum serişdeleriniň gönükdirilmegine, kiçi we orta telekeçilige döwlet goldawynyň berilmegine aýratyn ähmiýet berilýär.
2016-njy ýylda Türkmenistanda Durnukly ulag ulgamy boýunça birinji Ählumumy maslahat, Atamyrat-Ymamnazar-Akina demir ýolunyň hem-de Aşgabatda Halkara howa menziliniň ulanmaga berilmegi ýaly halkara ähmiýetli wakalar bolup geçdi. Gurluşygy dowam etdirilýän Türkmenistan-Owganystan-Pakistan-Hindistan gaz geçirijisiniň gurluşygyny hem bu hatarda goýmak bolar.
“Döwlet adam üçindir!” şygaryna laýyklykda soňky ýyllarda dürli maksatly köpsanly desgalar, ilkinji nobatda bolsa, ýaşaýyş-durmuş binalary gurlup, ulanmaga berildi. Şäherleriň we obalaryň keşbi düýpli özgerdi. Agzybir türkmen halky asuda, abadan durmuşyň hözirini görýär.
Türkmenistanyň ähli künjeklerinde oba adamlarynyň durmuş derejesiniň ýokarlanmagyna, zähmet çekmek, okamak we dynç almak üçin oňaýly mümkinçilikleriň döredilmegine gönükdirilen toplumlaýyn durmuş-ykdysady maksatnamasy durmuşa geçirilýär. Ýurdumyzyň iň çetki etraplarynda hem özgertmeler amala aşyrylýar. Şunlukda, sebitleriň durmuş-ykdysady taýdan ösüşine, olaryň baý tebigy we senagat mümkinçilikleriniň durmuşa geçirilmegine aýratyn ähmiýet berilýär.
Ösüşiň belentliklerine tarap ynamly gadam urýan ýurdumyzda ekerançylaryň netijeli zähmetini goldamagyň we höweslendirmegiň kämil ulgamy hereket edýär, daýhanlar öz ykbalyny ene toprak bilen mäkäm baglap, ony özleşdirip, halal zähmetleri bilen baýap, ýerden alynýan hasyly ýokarlandyrýarlar.
"Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin Milli maksatnamasynyň" durmuşa geçirilmegi oba ýerleriniň özgerdilmegine, ýerli ilatyň abadançylyk derejesiniň ýokarlanmagyna mümkinçilik döretdi.
Mirasa sarpa goýmak, Watany özgertmek ýyly diýlip yglan edilen 2016-njy ýylda milli medeniýetimiz we sungatymyz hil taýdan täze derejä çykdy. Ýetilen beýik sepgitler, çeperçilik we döredijilik ruhy öz beýanyny tapyp, jemgyýetdäki sazlaşygy has aýdyňlygy bilen äşgär etdi.
Ýurdumyzyň medeni durmuşynyň wakalary täze taryhy eýýamyň döredijilik kuwwatyny özünde jemläp, döwletimiziň we jemgyýetimiziň mundan beýläk-de öňe gitmegine, halkymyzyň baý mirasynyň wagyz edilmegine öz goşandyny goşdy.
Ýurdumyzda we daşary döwletlerde geçirilen köpsanly çäreleriň her biri döwletliligiň, halkymyzyň bitewiliginiň, agzybirliginiň berkidilmegine, garaşsyzlyk, durnuklylyk, parahatçylyk we ylalaşyk ýaly ýörelgeleri esasy ugur edinýän milli gymmatlyklaryň utgaşmagyna gönükdirilen many-mazmuna baý boldy.
Ýygnananlar hormatly Prezidentimize alyp barýan oýlanyşykly içeri we daşary syýasaty üçin çuňňur hoşallyk bildirdiler we döwlet Baştutanymyza ministrlikleriň we pudaklaýyn edaralaryň işgärler toparlarynyň, giň jemgyýetçiligiň, oba zähmetkeşleriniň, Ýaragly Güýçleriň şahsy düzümleriniň hem-de ýurdumyzyň hukuk goraýjy edaralarynyň işgärleriniň adyndan iň gowy gutlaglaryny aýtdylar.
Hormatly Prezidentimiz Gurbanguly Berdimuhamedowyň başlangyjy bilen Sagdynlygyň we ruhubelentligiň ýyly diýlip yglan edilen 2017-nji ýyl bilen ýene bir ýola gutlap, döwlet Baştutanymyzyň egindeşleri geljek ýylda türkmen halkynyň Berkarar döwletimiziň bagtyýarlyk döwrüniň asylly ýörelgeleriniň töwereginde mäkäm jebisleşip, Garaşsyz, Bitarap Türkmenistany gülläp ösýän döwlete öwürmek maksady bilen has yhlasly işlejekdiklerine ynandyrdylar.
Hoşniýetli arzuwlar we şu ýylda bitirilen asylly işler üçin minnetdarlyk bildirip, hormatly Prezidentimiz Gurbanguly Berdimuhamedow bu ýere ýygnananlary Täze, 2017-nji ýyl bilen tüýs ýürekden gutlady we Täze ýylyň umyt-arzuwlaryň amala aşýan, rowaçlyklara, uly üstünliklere beslenýän ýyla öwrüljekdigine ynam bildirdi.
Ähli türkmenistanlylaryň nurana arzuwlarynyň hasyl bolmagyny arzuw edip, döwlet Baştutanymyz ýene birnäçe günden durmuşymyza doljak 2017-nji ýylyň döwletimiziň beýik işleriniň şanly ýyl ýazgysynda ähmiýetli ýyla öwrüljekdigine, ýurdumyzyň ösüşleriň belentilklerine tarap bedew bady bilen ynamly gadam urjakdygyna ynam bildirdi.
Soňra döwlet Baştutanymyzyň we ýurdumyzyň ýolbaşçylar düzüminiň, türkmen we daşary ýurtly diplomatlaryň gatnaşmagynda Täze ýyl dabarasy başlandy,onda döwlet Baştutanymyz gutlag sözi bilen çykyş etdi.
Hormatly Prezidentimiz Gurbanguly Berdimuhamedow bu baýramçylyk dabarasynyň dürli döwletleriň wekillerini birleşdirendigini, munuň bolsa dost-doganlygyň nyşany bolup durýandygyny belledi.
Döwlet Baştutanymyz belleýşi ýaly, Mirasa sarpa goýmak, Watany özgertmek ýyly bolan 2016-njy ýyl dürli ulgamlarda, milli bähbitlerimiziň, şeýle hem bütin dünýäde parahatçylygyň pugtalandyrylmagyna gönükdirilen Türkmenisitanyň içeri we daşary syýasatynyň ähli ugurlarynda gazanylan ýeňişlere we üstünliklere beslendi.
Bellenilişi ýaly, 2016-njy ýylyň milli medeniýetimizi, taryhymyzy çuňňur öwrenmek, ony bütin dünýäde wagyz etmek ýyly boldy, 2017-nji ýylda Aşgabatda Ýapyk binalarda we söweş sungaty boýunça V Aziýa oýunlarynyň geçirilmegi bolsa bütin dünýäde ýurdumyzyň sport abraýynyň belende göterilmegine ýardam berer.
Döwlet Baştutanymyz 2017-nji ýylda bu döwür üçin ähli göz öňünde tutulan maksatnamalaryň amala aşyryljakdygyna, bellenilen sepgitlere we maksatlara ýetiljekdigine berk ynam bildirip, ýygnananlary we bütin halkymyzy ýene bir gezek Täze ýyl bilen gutlady.
Soňra baýramçylyk şüweleňi ýaýbaňlandyryldy, onuň maksatnamasyna sungatyň dürli görnüşleri boýunça aýdym-saz, tans çykyşlary girizildi, olarda döredijiligiň dürli taraplary açylyp görkezildi hem-de folklor çeşmeleri häzirkizaman estrada äheňleri bilen sazlaşygy emele getirdi.
Konsert Türkmenistanyň Gahrymany G.Şagulyýewanyň sözlerine döredilen “Bu ýyllar” diýen aýdym bilen açyldy, ony belli türkmen estrada aýdymçylary ýerine etirdiler. Baýramçylyk konserti estrada ussatlarynyň garaşsyz, bagtyýar Watanymyzy hem-de hormatly Prezidentimiziň baştutanlygynda amala aşyrylýan beýik özgermeleri wasp edýän aýdymlary bilen dowam etdirildi.
Şeýle hem belli daşary ýurt sazlary ýaňlandy. Artistler öz ylhamly çykyşlaryny hem-de iň goy täze ýyl arzularyny tomaşaçylara bagyşlap, olaryň şowhunly elçarpyşmalaryna mynasyp boldular.
Baýramçylyk konsertine gatnaşýanlaryň bilelikdäki ýerine ýetirmeginde “Arkadagly ýurda hoş geldiň sen Täze ýyl!” diýen watançylyk aýdymy ýaňlandy, ol dabara aýratyn ruhubelentlik we raýatlyk joşgunyny çaýdy.
Hormatly Prezidentimiz Gurbanguly Berdimuhamedowyň öz döreden eserlerini – döwlet Baştutanymyz tarapyndan ýakynda ýazylan aýdymlary öz ýakymly heňi, tolgundyryjy sözleri bilen ýerine ýetirmegi diňleýjileriň ählisiniň kalbynda orun alyp, ýatdan çykmajak täsirleri galdyryp, ýygananlarda aýratyn ruhubelentlik joşgunyny emele getirdi, munuň şeýledigini şowhunly elçarpyşmalar hem tassyklady.
Täze ýyl çärelerinipň çäklerinde gysgaça çykyşlardan ybarat döredijilik bäsleşigi hem geçirildi, onda ýygnananlar öz sazandalyk we artistlik başarnyklaryny görkezmäge mümkinçilik aldylar. Bäsleşigiň jemleriniň jemlenmegi hem-de ýeňijileriň sylaglanylmagy baýramçylyk tomaşasynyň jemleýji bölegine öwrülip, 2017-nji ýyly garşylamak mynasybetli guraljak esasy dabaralaryň öň ýanynda tamamlanyp barýan ýyla bagyşlanan köpsanly çäreleriň biri boldy. Täze ýyly garşylamak dabarasy 31-nji dekabryndan 1-nji ýanwara geçilýän gije paýtagtymyzdaky “Älem” medeni - dynç alyş merkeziniň öňündäki meýdançada guralar.
«tdh.gov.tm»


text:
Türkmenistanyň Prezidenti Gurbanguly Berdimuhamedow:
“Sebitde köpugurly ulag geçelgeleriniň döredilmegi sebitiň ägirt uly ykdysady mümkinçiliklerini amala aşyrmaga, şonuň bilen birlikde parahatçylygy, durnuklylygy we howpsuzlygy berkitmäge, ählumumy durmuş-ykdysady ösüşe ýardam eder”.
Gahryman Arkadagymyzyň başlangyçlary bilen gurulýan – yklymlary we halklary birleşdirýän ýollaryň diňe bir biziň ýurdumyzyň däl, eýsem, tutuş dünýäniň ösüşli geljegine alyp barýandygy jedelsizdir. Esasy bellemeli zat şeýle: täze ýollar dünýä döwletleri we halklary bilen işjeň we özara bähbitli hyzmatdaşlygy, dostluk hem-de doganlyk gatnaşyklaryny ösdürmäge hyzmat eder.
Gahryman Arkadagymyzyň başlangyjy boýunça ýurdumyzda ýaýbaňlanan özgertmeleriň çäklerinde ulag düzüminiň düýpli we toplumlaýyn ösdürilýändigi buýsançlydyr. Sebitde parahatçylygy, durnuklylygy we howpsuzlygy berkitmegiň, ählumumy durmuş-ykdysady ösüşi üpjün etmegiň biziň milli Liderimiziň başlangyçlary bilen amala aşyrylýandygyny bütin dünýäde bilýärler.
Gazagystan – Türkmenistan – Eýran demir ýolunyň taslamasyda Gahryman Arkadagynyzyň Beýik Ýüpek ýoluny täzeden dikeltmäge we herekete girizmäge gönükdirilen deňsiz-taýsyz başlangyjy hökmünde halkara derejede giňden goldanyldy.
Eýýäm häzirki wagtda yklymyň söwda ýollarynyň çatrygynda kuwwatly üstaşyr merkeziň döredilendigine dünýä şaýat. Munuň şeýledigine möhletinden öň tamamlanan, bu gün bolsa dabaraly ýagdaýda açylan polat ýoluň gurluşygy şaýat. Bu halkara demir ýoluň ulanylmaga berilmegi ýurtlaryň arasyndaky hyzmatdaşlyga kuwwatly täze itergi berer. Munuň özi diňe bir goňşy ýurtlaryň arasynda däl, eýsem, tutuş Ýewraziýa giňişliginde ulag gatnawlaryny ösdürmek üçin ägirt uly mümkinçilikleri döreder we sebit hem-de ählumumy möçberlerde söwda-ykdysady gatnaşyklary pugtalandyrmaga ýardam eder.
Gahryman Arkadagymyzyň başlangyçlary bilen gurulýan – yklymlary we halklary birleşdirýän ýollaryň diňe bir biziň ýurdumyzyň däl, eýsem, tutuş dünýäniň ösüşli geljegine alyp barýandygy jedelsizdir. Esasy bellemeli zat şeýle: täze ýollar dünýä döwletleri we halklary bilen işjeň we özara bähbitli hyzmatdaşlygy, dostluk hem-de doganlyk gatnaşyklaryny ösdürmäge hyzmat eder.


text:
2 Mart 2017 Perşembe
Türkmenistanyň Prezidenti: Ykdysady Hyzmatdaşlyk Guramasy Hyzmatdaşlygy Giňeltmek Üçin Uly Mümkinçiliklere Eýedir
Yslamabatda Ykdysady hyzmatdaşlyk guramasynyň ХIII Sammiti geçirildi, onuň işine Türkmenistanyň Prezidenti Gurbanguly Berdimuhamedow gatnaşdy.
Hormatly Prezidentimiz Gurbanguly Berdimuhamedow ýokary derejedäki Sammitde çykyş etmek bilen, 20 ýyldan gowrak mundan ozal, has takygy, 1995-nji ýylyň 15-nji martynda hut şu ýerde, Yslamabatda Ykdysady Hyzmatdaşlyk Guramasynyň ýurtlarynyň döwlet we Hökümet baştutanlarynyň 3-nji duşuşygy geçirildi diýip belledi. Bu duşuşygyň netijeleri boýunça Türkmenistana bitaraplyk hukuk ýagdaýyny bermek baradaky başlangyjy goldamak boýunça Yslamabat Jarnamasynyň kabul edilendigini bellemek meniň üçin aýratyn ýakymlydyr. Yslamabat Jarnamasy Birleşen Milletler Guramasynyň Baş Assambleýasynyň 1995-nji ýylyň 12-nji dekabrynda biragyzdan kabul eden «Türkmenistanyň hemişelik Bitaraplygy hakyndaky» Rezolýusiýasynyň esasynda duran ilkinji halkara resminamalarynyň biri boldy diýip, hormatly Prezidentimiz Gurbanguly Berdimuhamedow aýtdy.
Birleşen Milletler Guramasynyň Baş Assambleýasy 2017-nji ýylyň 2-nji fewralynda 12-nji dekabry Halkara Bitaraplyk güni diýip yglan etmek baradaky Rezolýusiýany hem kabul etdi. Milletler Bileleşiginiň bu çözgüdi Ýer ýüzünde parahatçylygy, howpsuzlygy we durnuklylygy saklamakda bitaraplygyň ägirt uly hyzmatynyň ykrar edilmegi boldy. Bu bolsa, öz gezeginde ähli ýurtlaryň we halklaryň durnukly ösüşini üpjün etmegiň, olaryň durmuşynyň ruhy we medeni-ynsanperwer esaslaryny gorap saklamagyň hem-de pugtalandyrmagyň maksatlaryna laýyk gelýär diýip, milli Liderimiz aýtdy.
Türkmenistanyň Ykdysady Hyzmatdaşlyk Guramasynyň çäklerine netijeli gepleşikler üçin geljegi uly bolan we oňyn şert hökmünde garaýandygyny belläp, hormatly Prezidentimiz Gurbanguly Berdimuhamedow onuň sebitdäki gatnaşyklary biziň döwletlerimiziň her biriniň uzak möhletli bähbitlerine laýyklykda ýola goýmaga ýardam berýändigini aýtdy.
Ykdysady Hyzmatdaşlyk Guramasynyň hyzmatdaşlygy giňeltmek, aýratyn-da, sebit üçin örän möhüm ähmiýeti bolan howpsuzlyk ýaly meselede uly mümkinçiliginiň bardygyna berk ynanýandygyny aýdyp, döwlet Baştutanymyz onuň netijeli üpjün edilmegini Türkmenistanyň howpsuzlygyň bitewülik we bölünmezlik kadalarynyň esasynda görýändigini belledi. Bu ýagdaý syýasy, ykdysady, energetika, azyk, ekologiýa howpsuzlygyny we howpsuzlygyň beýleki görnüşlerini aýry-aýrylykda üpjün edip bolmajakdygyny aňladýar. Olar bir-biri bilen bagly bolup, geosyýasy we geoykdysady babatda ýeke-täk bitewüligi emele getirmelidir.
Hormatly Prezidentimiz Gurbanguly Berdimuhamedowyň belleýşi ýaly, Türkmenistan energiýa serişdelerini halkara derejesinde ibermegiň ulgamyny ählumumy ykdysadyýetiň iň bir çeýe bölekleriniň biri hökmünde ykrar edýär. Ýurdumyz degişli başlangyç bilen çykyş edip, Birleşen Milletler Guramasynyň goldawyna daýanyp, bu başlangyjy yzygiderli durmuşa geçirýär.
Döwlet Baştutanymyz türkmen tarapynyň iri başlangyçlarynyň hatarynda ygtybarly energiýa üpjünçiliginiň halkara-hukuk binýadyny döretmegi görkezdi. Birleşen Milletler Guramasynyň Baş Assambleýasynyň 2008-nji ýylyň 19-njy dekabrynda «Energiýa serişdeleriniň ygtybarly we durnukly üstaşyr geçirilmegi hem-de durnukly ösüşi we halkara hyzmatdaşlygyny üpjün etmekde onuň hyzmaty» atly Rezolýusiýany biragyzdan kabul etmegi bu başlangyjyň netijesidir. Şeýle möhüm resminamanyň kabul edilmegi dünýäniň energiýa üpjünçiliginiň, has dogrusy onuň energiýa howpsuzlygynyň halkara hukuk binýadyny döretmegiň ýolunda ilkinji ädimleriň biridir diýip, milli Liderimiz sözüni dowam etdi.
Türkmenistanyň energetika strategiýasy barada aýtmak bilen, hormatly Prezidentimiz Gurbanguly Berdimuhamedow ýurdumyzyň energiýa serişdelerini ibermegiň köp görnüşli kadalaryna esaslanýandygyny, onuň geografiýasynyň giňelmegine, halkara energiýa işlerine gatnaşmaga gyzyklanýan barha köp sanly ýurtlaryň çekilmegine daýanýandygyny belledi.
Soňky ýyllarda biz «Türkmenistan-Özbegistan-Gazagystan-Hytaý» we «Türkmenistan-Eýran» ugurlary boýunça gaz geçirijileri gurduk. «Türkmenistan-Owganystan-Päkistan-Hindistan» gaz geçirijisiniň gurluşygyna girişdik. Görnüşi ýaly, bu taslamalar Ykdysady Hyzmatdaşlyk Guramasyna agza ýurtlaryň gatnaşmagynda durmuşa geçirilýär diýip, milli Liderimiz belledi.
Häzirki zaman ulag-kommunikasiýa ulgamyny döretmek hem Türkmenistanyň döwlet syýasatynyň ileri tutulýan ugurlarynyň biri bolup durýar. Giň möçberli we uzak möhletli milli maksatnamalaryň kabul edilmegi hem-de durmuşa geçirilmegi ulag pudagynyň maddy-tehniki binýadyny berkitmäge gönükdirilendir. Degişli üpjünçilik ulgamlaryny döwrebap ýagdaýa getirmäge hem-de ösdürmäge, ýokary hünärli işgärleri taýýarlamaga niýetlenendir diýip, hormatly Prezidentimiz Gurbanguly Berdimuhamedow aýtdy.
Türkmenistanyň ulag ulgamyny ösdürmegiň milli maksatnamasy şu ugurda sebit we halkara hyzmatdaşlygyny giňeltmek bilen baglydygyny belläp, milli Liderimiz ýurdumyzyň iri üpjünçilik ulgamlarynyň taslamalaryny öňe sürýändigini we olary daşary ýurtly hyzmatdaşlary bilen bilelikde durmuşa geçirýändigini aýtdy.
Bu taslamalaryň hataryna «Gazagystan-Türkmenistan-Eýran», «Türkmenistan-Owganystan-Täjigistan» transmilli demir ýollarynyň gurluşygyny, «Özbegistan-Türkmenistan-Eýran-Oman», «Owganystan- Türkmenistan-Azerbaýjan-Gruziýa-Türkiýe» üstaşyr ulag geçelgeleriniň döredilmegi bar diýip, hormatly Prezidentimiz Gurbanguly Berdimuhamedow sözüni dowam etdi.
Şeýle hem «Demirgazyk-Günorta», «Gündogar-Günbatar» ugurlary boýunça birnäçe beýleki ulag taslamalary hem bar. Bu taslamalaryň amala aşyrylmagy Ykdysady Hyzmatdaşlyk Guramasyna agza ýurtlaryň bähbitlerine gönüden-göni laýyk gelýär. Ýewraziýa yklymynda beýleki sebitler bilen hyzmatdaşlyk etmek üçin giň mümkinçilikleri açýar. Men bu ugurda bilelikdäki tagallalarymyzy işjeňleşdirmegi zerur hasap edýärin diýip, hormatly Prezidentimiz Gurbanguly Berdimuhamedow belledi.
Birleşen Milletler Guramasynyň Baş Assambleýasynyň 2014-nji we 2015-nji ýyllaryň dekabrynda iki sany Rezolýusiýany kabul edendigini, bu Rezolýusiýalaryň durnukly ösüş üçin halkara hyzmatdaşlygyny üpjün etmekde ulag-üstaşyr geçelgeleriniň hyzmaty baradaky meselä bagyşlandygyny belläp, milli Liderimiz hut şu resminamalaryň geçen ýylyň noýabrynda Aşgabatda Durnukly ulag ulgamy boýunça ilkinji Ählumumy maslahaty geçirmek üçin berk hukuk esasyny döredendigini aýtdy. Hormatly Prezidentimiz ýokary derejeli bu maslahatyň çözgütlerini ösdürmekde Ykdysady Hyzmatdaşlyk Guramasynyň çäklerinde hyzmatdaşlygy işjeňleşdirmegiň maksadalaýyk boljakdygyny aýdyp, şu ýyl Aşgabatda bu Gurama agza ýurtlaryň ulag ministrleriniň duşuşygyny guramagy teklip etdi.
Ykdysady Hyzmatdaşlyk Guramasynyň çäklerinde energetika we ulag-üstaşyr geçelgeleriniň döredilmegi beýleki üpjünçilik taslamalarynyň durmuşa geçirilmegini hem höweslendirýär. Hususan-da, tejribäniň görkezişi ýaly, gurulýan turbageçirijileriň gapdaly bilen elektrik geçiriji täze ulgamlary we beýleki kommunikasiýalary gurmak üçin hem mümkinçilik döreýär diýip, döwlet Baştutanymyz nygtady.
Mysal üçin, 2015-nji ýylyň dekabrynda Türkmenistan, Owganystan we Päkistan elektrik energetikasy ulgamynda hyzmatdaşlyk etmek baradaky üçtaraplaýyn resminama gol çekdiler. Bu resminama laýyklykda Türkmenistandan Owganystana we Päkistana elektrik energiýasyny ibermek üçin üpjünçilik ulgamlaryny gurmak göz öňünde tutulýar. Häzirki döwürde şu üçtaraplaýyn görnüşde «Türkmenistan-Owganystan-Päkistan» optiki-süýümli ulgamy çekmegiň taslamasy boýunça hem iş alnyp barylýar diýip, hormatly Prezidentimiz Gurbanguly Berdimuhamedow sözüni dowam etdi
2017-nji ýylyň 14-15-nji noýabrynda Aşgabat şäherinde Owganystan boýunça Ykdysady hyzmatdaşlyk etmegiň ýedinji sebit maslahatynyň geçirilmeginiň göz öňünde tutulýandygyny belläp, döwlet Baştutanymyz bu maslahatyň geçirilýän döwründe sebit üçin şolar ýaly we beýleki uly ähmiýetli taslamalaryň durmuşa geçirilişi bilen has jikme-jik tanşyp bolar diýip, ynam bildirdi.
Şunuň bilen baglylykda, Owganystanda parahatçylygyň, howpsuzlygyň we ylalaşygyň gazanylmagy sebitde ösüşiň hem-de öňe gitmegiň esasy şertleri bolandygyny we şeýle bolmagynda galýandygyny hormatly Prezidentimiz aýratyn belledi. Biziň ähli syýasy-diplomatik tagallalarymyz we başlangyçlarymyz şu maksada ýetmäge gönükdirilendir. Bu bolsa, doganlyk Owganystanda ýagdaýy durnuklaşdyrmak, ykdysadyýeti we durmuş ulgamyny dikeltmek boýunça onuň tagallalaryna doly ýardam bermegi aňladýar diýip, türkmen Lideri sözüni dowam etdi.
Türkmenistan uzak ýyllaryň dowamynda Owganystana anyk ykdysady we ynsanperwer kömegi berip gelýär. Bu kömek goňşy ýurduň çäklerinde lukmançylyk we bilim edaralaryny gurmakda, elektrik energiýasyny ýeňillikli nyrhlar bilen ibermekde, Türkmenistanyň okuw mekdeplerinde owgan talyplaryny okatmakda, Owganystana yzygiderli ynsanperwer kömegini bermekde hem-de ýardam bermegiň beýleki görnüşlerinde aýdyň görünýär. Bularyň ählisi Türkmenistanyň öz serişdeleriniň hasabyna maliýeleşdirilýär.
Bu ugurda gürrüňi dowam etmek bilen, hormatly Prezidentimiz Gurbanguly Berdimuhamedow şeýle goldawyň geljekde hem beriljekdigine, özi-de yzygiderli esasda beriljekdigine duşuşyga gatnaşýanlary ynandyrdy. Bu goldaw içerki owgan syýasy ýagdaýynda belli bir oňyn alamatlaryň ýüze çykýan häzirki döwründe aýratyn-da möhümdir diýip, türkmen Lideri nygtady.
Owganystanyň iri sebit we halkara üpjünçilik ulgamlarynyň taslamalaryny durmuşa geçirmäge gatnaşmagy bu ugurda has netijeli usul bolup durýar diýip, Türkmenistanyň Baştutany aýtdy hem-de biz Owganystan üçin strategik geljegi, onuň sebit we ählumumy meselelerdäki ornuny, owgan halkynyň gülläp ösmeginiň hem-de abadançylygynyň girewini hut şunda görýäris diýip belledi.
Ykdysady Hyzmatdaşlyk Guramasyna agza ýurtlar bolan biz bu gazanylan netijeleri bilelikde toplanan oňyn tejribe hasap edip bileris diýip, milli Liderimiz nygtady. Ýöne, wagt bir ýerde durmaýar. Häzirki ýagdaýlary, dünýä ykdysadyýetindäki meýilleri, sebitdäki ýagdaýlaryň barşynyň we ugrunyň aýratynlyklaryny göz öňünde tutmak bilen, Guramanyň işine täzeçe çemeleşmeleri işläp taýýarlamagy bizden talap edýär diýip, hormatly Prezidentimiz Gurbanguly Berdimuhamedow aýtdy.
Türkmenistan şu günki waka YHG-nyň işinde möhüm tapgyr hökmünde garaýar. Geçilen ýola baha bermek we oýlanmak, geljek üçin mümkinçilikleri kesgitlemek nukdaýnazaryndan seredýär diýip, döwlet Baştutanymyz belledi.
Biz bu Guramany syýasylaşdyrmaly däldiris. Umumy bähbitleriň artykmaç taraplaryny we üstünliklerini artdyrmaga gönükdirilen bilelikdäki taslamalary durmuşa geçirmäge çalyşýan döwletlerimiziň hyzmatdaşlyk etmeginiň esasy guraly hökmünde onuň ykdysady mazmunyndan gyşarmalara ýol bermeli däldiris diýip, hormatly Prezidentimiz Gurbanguly Berdimuhamedow mälim etdi.
Döwlet Baştutanymyz öz çykyşyny jemläp, duşuşyga gatnaşýanlaryň ählisiniň şu pikire goşulýandygyna ynam bildirdi.
Sammitiň barşynda Ykdysady Hyzmatdaşlyk Guramasyna agza ýurtlaryň döwlet Baştutanlary we ýokary wezipeli wekilleri bu düzümiň çäklerinde netijeli hyzmatdaşlygy mundan beýläk-de ösdürmek baradaky garaýyşlaryny beýan etdiler.
http://www.turkmenhabargullugy.com/turkmenistanyn-prezidenti-ykdysady-hyzmatdaslyk-guramasy-hyzmatdaslygy-gineltmek-ucin-uly-mumkinciliklere-eyedir/
Kaydol: Kayıt Yorumları (Atom)


text:
TÜRKMEN SPORTYNA BAGYŞLANAN SERGI
Berkarar döwletimiziň bagtyýarlyk döwründe ýurdymyzda sportyň dürli görnüşlerini ösdürmäge aýratyn uly üns berilmegi hormatly Prezidentimiz Gurbanguly Berdimuhamedowyň sagdyn nesilleri ýetişdirmek baradaky aladasynyň netijesidir. Türkmenistanda sportyň köpçülikleýinligini artdyrmak, sagdyn durmuş ýörelgesini wagyz etmek babatda tutumly işler amala aşyrylýar. Şonuň netijesinde-de tutuş ýurdymyz boýunça umumy bilim berýän mekdeplerde, mekdebe çenli ýaşly çagalar edaralarynda döwrebap türgenleşik enjamlary bolan sport zallary, basketbol, woleýbol meýdançalary, ýüzülýän howuzlar, tennis kortlary gurulýar. Gökdere jülgesinde we “Awaza” milli syýahatçylyk zolagynda ýerleşýän çagalar sagaldyş merkezlerinde körpe nesliň döwrebap dynç almagy üçin ähli zerur şertler üpjün edilýär. Ýapyk binalarda we söweş sungaty boýunça V Aziýa oýunlaryny geçirmek üçin niýetlenilen Olimpiýa şäherçesiniň düzümine girýän sport desgalary bolsa görenleri haýran galdyrýar. Şu günler halkymyz we dünýäniň çar tarapyndaky sport janköýerleri V Aziýa oýunlarynyň açyk diýip yglan ediljek gününe sabyrsyzlyk bilen garaşýarlar. Oýunlaryň geçýän günlerinde paýtagtymyzdaky muzeýler ýerli we daşary ýurtly myhmanlary gujak açyp garşylar. Türkmenistanyň Döwlet medeniýet merkeziniň Döwlet muzeýinde hem myhmanlara mynasyp hyzmat etmek üçin uly taýýarlyk görülýär. Bu ýerde Ýapyk binalarda we söweş sungaty boýunça V Aziýa oýunlary mynasybetli türkmen sportynyň taryhyny we şu gününi açyp görkezýän “Sport – sagdynlygyň gözbaşy” atly ýörite sergi gurnalyp, 2017-nji ýylyň 13-nji sentýabrynda onuň açylyş dabarasy bolup geçdi. Dabarany muzeýiň direktory, taryh ylymlarynyň kandidaty Öwezmuhammet Mämmetnurow gutlag sözi bilen açyp, türkmen sportynyň şöhratly taryhy, şu günki üstünlikleri, paýtagtymyzda Ýapyk binalarda we söweş sungaty boýunça V Aziýa oýunlarynyň geçirilmeginiň ähmiýeti barada gysgaça durup geçdi. Soňra Türkmenistanyň demokratik partiýasynyň Aşgabat şäher komitetiniň başlygy Süleýman Süleýmanow, Türkmenistanyň Ylymlar akademiýasynyň Arheologiýa we etnografiýa institutynyň bölüm müdiri Agamyrat Baltaýew, Türkmenistanyň Milli sport we syýahatçylyk institutynyň uly mugallymy Jeren Gurbanowa, Aşgabat şäher küşt we şaşka mekdebiniň müdiri Şöhrat Myratgulyýew, Türkmenistanyň Içeri işler ministrliginiň Aşgabat şäher polisiýa müdirliginiň 4-nji bölüminiň 2-nji bölümçesiniň başlygy Rüstem Salamatow, Türkmenistanyň Milli bilim institutynyň bölüm müdiri, biologiýa ylymlarynyň kandidaty Sapargeldi Durdyýew, Türkmenistanyň Sport baradaky döwlet komutetiniň “Olimp” sport mekdebiniň mugallymy Täzegül Çaryýewa, Türkmen döwlet ulag we aragatnaşyk institutynyň mugallymy Gülşirin Agaýewa, Türkmen döwlet ýörite çeperçilik mekdebiniň mugallymy Azat Annaýew, Türkmenistanyň Magtymguly adyndaky ýaşlar guramasynyň merkezi geňeşiniň talyp we okuwçy ýaşlar bölüminiň baş hünärmeni Gurbannazar Öwezow dagy çykyş edip, türkmen sportynyň şöhratly geçmişi, sportyň dürli görnüşleri boýunça türkmen türgenleriniň häzirki döwürde gazanýan üstünlikleri, Ýapyk binalarda we söweş sungaty boýunça V Aziýa oýunlarynyň türkmen sportyny ösdürmekdäki ähmiýeti barada gürrüň berdiler. Aşgabat şäher medeniýet müdirliginiň merkezleşdirilen kitaphanalar ulgamynyň işgärleri, Türkmenistanyň Sport baradaky döwlet komutetiniň “Olimp” sport mekdebiniň okuwçylary, Türkmen döwlet ýörite çeperçilik mekdebiniň, Magtymguly adyndaky Türkmen döwlet uniwersitetiniň žurnalistika fakultetiniň, Türkmenistanyň Oguzhan adyndaky Inžener-tehnologiýa uniwersitetiniň talyplary dabara myhman hökmünde gatnaşdylar.
Serginiň açyk diýlip yglan edilmegi bilen myhmanlar sport bilen bagly muzeý gymmatlyklary bilen ýakyndan tanyş boldular.


text:
“Turkmenportalyň” suwda ýüzmek boýunça Sebitleýin Halkara çempionatyndaky söhbetdeşi, altyn medalyň eýesi Wladislaw Şulikow: (Gyrgyzystan)
― Meni sportuň suwda ýüzmek görnüşine 7 ýyl mundan ozal enem Lýudmila Şulikowa getirdi. Ol häzirem meniň ýeňiş gazanaryma garaşyp oturandyr. Bu gün agşam hökmany suratda eneme jaň edip, ony begendirerin. Tälimçim Aleksandr Zawarinskiniň ýolbaşçylygynda bu ýaryşa taýýarlyk görmegimiň netijesinde bu gün altyn medala mynasyp boldum. Bu meni çäksiz begendirýär. Üstesine bu ýurda ilkinji gezek gelip görmek bagty uly zat. Türkmenistan ösen döwletleriň biri bolmak bilen bu ýerdäki bir-birinden owadan, kaşaň binalar haýran galdyrýar. Esasan hem Olimpiýa şäherjigindäki döwrebap sport toplumlary diýseň täsir etdi. Türkmen türgenleri bilen ilkinji gezek bäsleşip görýärin. Olar hem bu ýaryşa örän ýokary derejede taýýarlyk görüpdirler. Olaryň içinde ussat türgenler kän. Şolaryň biri hem Muhammet Ataýew. Ol ýüzüşe çykanda örän ezberlik görkezmegi başaryp, altyn medala eýe boldy. Türkmen türgenleri üçin islän mümkinçiligiň bar. Ýene birnäçe aýdan Türkmenistan Ýapyk binalarda we söweş sungaty boýunça V Aziýa oýunlaryny kabul eder. Nesip bolsa, şol ýaryşa hem gatnaşarys.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Täzelikler
Friday, 13 April 2018 12:05
Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
Wednesday, 11 April 2018 19:03
Gasemi: Saudylar Sionistleriň ýanynda Ortagündogarda jenaýatyň simwolyna dönendirler
Wednesday, 11 April 2018 18:53
Kamalwwandi:ýadro ylalaşygyň bozulmagy halkara köpçüligine urgy mysalyndadyr
Wednesday, 11 April 2018 17:49
Eýranyň ýadro işlerine Braziliýa goldaw berýär
Monday, 09 April 2018 16:29
Eýran bilen Orsýetiň parlament hyzmatdaşlyklary barada bir ylalaşyga gol goýuldy
Monday, 09 April 2018 15:51
Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
Monday, 09 April 2018 12:43
Aşgabada Aziýa futbol konfederasiýasynyň wekiliýeti bardy
Saturday, 07 April 2018 21:22
Minskde GDA-nyň Daşary işler ministrleriniň geňeşiniň mejlisi geçirildi
Saturday, 07 April 2018 19:57
Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
Saturday, 07 April 2018 19:47
Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Saturday, 07 April 2018 16:35
Sionist režiminiň jenaýatlary ýazgaryldy
Saturday, 07 April 2018 11:24
sionist režimiň Palestinalylara garşy hüjümleri dowam edýär
Friday, 06 April 2018 21:40
Eýran bilen Türkmenistanyň energiýa baradaky durnukly hyzmatdaşlygy
Friday, 06 April 2018 20:51
mertebesi belent ýolbaşçynyň wekili Siriýada çydam söweşijileri bilen duşuşdy
Thursday, 05 April 2018 21:40
Türkmenistanyň we Iordan Haşemit Patyşalygy syýasy geňeşmeleri geçirdiler
Thursday, 05 April 2018 20:20
Donald Trampyň Arabystandan paç almagy barada Zarifiň kakdyryp aýdan gürrüňi
Tuesday, 03 April 2018 21:04
prezident Ruhani: goňşy we dünýä ýurtlary bilen önjeýli gatnaşyklary berkarar etmek Eýranyň usully syýasatlaryndandyr
Tuesday, 03 April 2018 17:28
Zarif:goňşy ýurtlar bilen dostluk açmak strategik çäredir
Tuesday, 03 April 2018 16:48
Hoşru:ýadro ylalaşygy goramak halkara köpçüliginiň borjydyr
Tuesday, 03 April 2018 13:17


text:
"Kämahal bir aýdym adamy durşy bilen jadylap, özüne bendi edýär. Soň ol adamyň aňynda ýaňlanyp, gaýtalanyp durýar. Emma aradan belli wagt geçensoň, hamala, ýüregiňe jüňk bolan iň gowy aýdym däl ýaly duýulmaga başlaýar".
"Independendt" gazetinde durmuş meseleleri barasynda makala ýazýan Kaşmira Ganderiň bu temadan ýazan makalasynda aýdylşyna görä "ahyrynda iň gowy aýdym hem diňläp-diňläp ahyrynda öldürýän ajaýyp aýdymlarymyzyň uzyn sanawyma goşulýar".
Eýsem beýleki tarapdan, haýsam bolsa bir aýdymyň ruhuňy gurşap almagyna sebäp bolýan ýagdaý näme? Munyň sebäbini anyk bilýän ýok. Ýöne muşdaklyk bilen baglanşykly käbir garaýyşlar bar.
Newroalymlaryň aýtmagyna görä, özüne bendi edýän aýdymy diňleýän mahalymyz beýnimiz täsir taýdan iki tapgyry başdan geçirýär.
Owaly bilen beýnimizde gurlan bir duýgy gowy aýdymyň iň ýakymly bölegini aňa "ýazyp alýar", şonda beýnidäki mukama duýgur bölek ýaňky aýdymyň böleginiň täsirinde galyp endorfinleri herekete geçirýär.
Endorfinler lezzet bilen arabaglanyşykly madda hasap edilýär. Ýöne şeýle bir ýagdaý ýüze çykýar, ýagny iň gowy aýdymy gaýta-gaýta diňlemegi dowam eden wagtymyz beýniniň endorfin hereketi hem azalmaga başlaýar.
Britaniýadaky Şeffild uniwersitetinden mukam psihologiýasynyň professory Maýkl Bonşoryň aýtmagyna görä, munuň sebäbi hut mukamyň özenidir. Onuň pikrine görä, her bir täzelik ýaly täze bir aýdym hem belli wagt geçensoň, könelýär we öz täsirini ýitirýär.
Beýleki tarapdan, ýene bir esasy täsir bolsa aýdymyň nä derejede ýakymly bolmagy bilen arabaglanyşyklydyr. Içinde köp görnüşli owazlary bolan söýgi hakdaky mukamlar adamyň beýnine has köp täsir edip, ony has güýçli gyjyndyrýar we her gezeginde beýnä gaty güýçli basyş edýär.
Alymyň pikirine görä, şeýle mukamlary wagtyň geçmegi bilen has köp halap başlaýarys we hut munyň üçinem söýgi hakdaky aýdymlar uzak wagtlap, iň gowy aýdym bolup galýar. Ýönekeý aýdymlar üçin bolsa munuň tersi bolýar.
Alym Boshner Queen tarapyndan taýýarlanan "Bohemian Rhapsody" mukamyny mysal getirmek bilen 6 minuta çekýän ol mukamda garmonik, ritmik we wokal görnüşleriniň diýseň baýdygyna üns çekýär.
Professor ol mukamyň ilkinji gezek diňlenen mahaly garaşylmadyk ýagdaýda, adamda diýseň güýçli täsir galdyrýandygyny nygtap, 40 ýyldan soňam onyň öz ýörgünliligini goraýandygyny aýdýar.
Ol mukam kyrk ýylyň dowamynda ençeme gezek toý-dabaralaryň saýlama aýdymlarynyň iň ýokarky orunlaryny eýelemegi başarypdyr. Munyň sebäbi bolsa, onuň çylşyrymly mukamynyň her gezekde düýpgöter başgaça täsir galdyrmagydyr.
Alym munyň durşy bilen tersini görkezýän aýdymlara mysal höküminde Ýewrowizon bäsleşiginde ýeňiş gazanan aýdymlara ünsi çekýär.
Ol aýdymlar ýönekeý hem gurluş taýdanam ýüzleý görnüşe eýe bolany sebäpli, gysga wagtda şan-şöhrata eýe bolup, edil şolar ýaly kän wagt geçmänkä-de ýatdan çykyp gidýär.


text:
Fizika
Fizika gadymy grek dilinden gelip tebigat, tebigat bilimi manysyna gelyar. Energiya we güç, maddanyn harekedi yaly zatlary ögrenyar. Maksady bütin alemin syrlaryny öwrenmek. Fizika ylmyny taryhy özgerişine göra iki şaha bölüp bileris:
Klassik fizika
1900 yylyna çenli wagty öz içine alyar. Esasy ady geçyan ylym adamlary Newton, Galileo Galilei, Kepler, Maxwel ...
Elbette klassik fizikanyn ösmegine goşant goşan bir topar fizikçi bardyr, emma Newton bularyn hemmesinden önde geler. Çünki ylymyn namedigine kesgitleme getiren ylym adamy Newtondyr. Newtonyn aytmagyna göra, bir teorinin fizika kanuny bolmasy üçin tejribe bilen tassyklanmasy gerekdigini aydyp geçyar. Bu bütin ylym kanunlary üçin geçerli bolyar. Klassik fizikanyn esasy içine alyan zatlary mehanika, termodinamika, statistik fizika ve elektromagnetizm.
Hazirki zaman fizikasy
Hazirki zaman fizikasy ya-da modern fizika 1900-nji yylda Max Planck bilen başlayar. Klassik fizikanyn kabir yagdaylary düşündirip bilmedigi üçin modern fizika yüze çykyar. Modern fizika kuantum fizikasy we Einsteinin teorileri bilen güllap ösyar.
Fizi
Fizika taslama


text:
Türkmenistan maý aýynyň soňky ýekşenbesinde Haly baýramyny belledi, 16 sany halyça halyçylyk sungatyny ösdürmekde bitiren hyzmatlary üçin hormatly at dakyldy.
Emma prezident Gurbanguly Berdimuhamedowyň Haly baýramyna gabat çap edilen gutlagynda halyçylar we olaryň senedi barada aýdylan mähirli sözlere garamazdan, ýurt içinden gelýän habarlarda şeýle gözel halylary dünýä beren milletde öz haly senedine bolan yhlasyň azalýandygy aýdylýar.
Munuň sebäbi ýurt içinde haly dokamak üçin çekilen zähmete tölenýän hakyň pes bolmagy, daşary ýurytlara çykaryljak halylaryň öňünde emeli kynçylyklaryň döredilmegi bilen dşündirilýär.
Adynyň efirde aýdylmazlygyny soran ýerli synçy türkmen halyçy gelin-gyzlarynyň soňky "on ýylda hökümet tarapyndan iň öwülýän we bogulýan senetçiler bolandygyny" aýtdy.
Azatlyk radiosy bu mesele barada aşgabtly žurnalist, häzir Pragada ýören Soltan Açylowa bilen söhbetdeş boldy.


text:
Türkiýäniň we Ýewraziýanyň gün tertibi
Türk dünýäsiniň ýaşulusy Nursoltan Nazarbaýew
Ýewraziýanyň we Türk dünýäsiniň strategik taýdan wajyp ýurtlaryň biri bolan Gazagystan Respublikasynda garaşsyzlyk yglan edileninden bäri liderlik Nursultan Nazarbaýewiň ýolbaşçylygy astynda. Biz hem bu gepleşigimizde Nursultan Nazarbaýewiň ýolbaşçylygyndaky hökümedi we onuň sebite täsirini analiz ederis. Atatürk uniwersitediniň Halkara gatnaşyklar bölüminiň mugallymy Jemil Dogaç Ipekığ şu günki temamyz bilen baglanşykly synyny siziň dykgatyňyza ýetirmekçi.
Nursultan Nazarbaýew Gazagystanyň garaşsyzlygyna eýe bolmagyndan bäri ýagny 1991-nji ýyldan bäri ýurdyň lideri. Ol 1991-nji ýyldan bäri diňe bir Gazagystanyň däl eýsem Türk dünýäsiniň we beýleki ençeme ýurdyň ynamyny gazandy. Ol parahatçylygyň tarapdary bolan bir lider hökmünde dünýä jemgyýetinde tanalýar we sarpalanýar.
Nazarbaýew Almata şäheriniň golaýyndaky Çemlgan diýilen ýerde, atly-abraýly maşgalada 1940-njy ýylda dogulýar. Ol Sowuk söweşi başlan mahaly başlangyç synpa gidýärdi. Ýokary synpda bolsa metallurgiýa bilimini aldy. 1962-nji ýylda Karagandy uniwersitediniň metallurgiýa inženeri bölümini tamamlady. 1984-nji ýyla çenli alyp baran býurokratik işlerinde işgärleriň meseleleri bilen ýakyndan gyzyklandy. Senagat ugrunda ýüze çykýan meseleleriň çözüwinde wajyp rollaryň birini oýnady. Işgärleriň hukuklaryny gorap merkeze teklipler hödürledi.
1991-nji ýylyň 1-nji dekabrynda geçirilen saýlawlarda ýeke täk dalaşgär hökmünde gatnaşan Nazarbaýew 21-nji dekabrda Almatada Gazagystanyň garaşsyzlygyne eýe bolmagy bilen bagly protokola gol çekdi. 1991-nji ýyldan soň, 1999, 2005, 2011 we 2015-nji ýyllarda Prezidentlige dalaşgär boldy we saýlawlaryň ählisinde halkyň goldawyny alyp üstünlik gazandy. 1997-nji ýylda paýtagty Almatadan Astana geçirdi. Nazarbaýew Russiýa bilen ykdysady we syýasy gatnaşyklaryny dowam etdirdi, emma ABŞ, Türkiýe, Türk dünýäsi, Ýewropa ýurtlary we Ysraýyl bilen gatmaşyklaryny hem ösdürdi.
Nazarbaýew daşary syýasatda bir syýasat alyp barmagyň ýerine her bir ýurt bilen araçäk saklady. Ol köptaraplaýyn bir syýasat alyp barýar. Bu köptaraplaýyn syýasaty sebäpli Nazarbaýew dünýä jemgyýetinde Ylalaşdyryjy lider hökmünde garalýar. Bilişimiz ýaly Siriýa krizisini we Siriýada başdan geçirilýän adamzat dramasyny ortadan aýyrmak üçin hem işe girişdi. Russiýanyň, Eýranyň we Türkiýäniň goldawy bilen Astana gepleşiklerini hem ýola goýdy. Gazagystanyň gepleşiklere öňbaşçylyk etmegi Siriýanyň esasy aktýorlarynyň biri bolan türkmenleriň hem Astana gepleşiklerine gatnaşmagyna eltdi.
Gazagystan häzirki wagtda BMG-nyň Howpsyzlyk geňeşiniň wagtlaýyn agzasy. Gazagystanyň Türkiýeden soň BMG-nyň Howpsyzlyk geňeşiniň wagtlaýyn agzasy bolmagy Türki dünýäsi üçin uly bir pursat. Bu ýagdaý Azerbaýjan, Gazagystan, Gyrgyzystan we Türkiýe ýaly agzalary bolan Türk geňeşi üçin hem dürli-dürli mümkinçilikler döredip biler. Bu ýerde Gazagystanyň we Türkiýäniň goldaýan Türk geňeşine Türkmenistanyň we Özbegistanyň agza bolmaklary möhüm.
Häzirki wagtda Fransiýa nähli BMG-nyň Howpsyzlyk geňeşinde Frankofon ýurtlaryň wekili hökmünde görülýän bolsa, öňümizdäki ýyllarda Türkofon ýurtlaryna wekilçilik etjek Türk Geňeşine agza ýurdyň hem BMG-nyň Howpsyzlyk geňeşinde bolmagy Türk dünýäsi tarapyndan BMG-na ýetirilip biliner.
Nazarbaýew terror guramasy FETÖ-niň Türkiýedäki agdarlyşyk synanyşygyndan soň Türkiýäniň tarapyny tutdy we Ankara sapar guran ilkinji döwlet ýolbaşçy boldy. Nazarbaýewiň “Türkiýä duşman bolan bizede duşmandyr” diýmegi hakyky dostlugy-doganlygyň alamatydyr. Türkiýe Respublikasynyň Prezidenti Rejep Taýýip Erdogan Nursultan Nazarbaýewe “Türk dünýäsiniň ýaşulysy” diýip ýüzlenýär. Ony Nazarbaýewiň saparynda Erdoganyň şu beýanatynda hem görüpdik: “Hormatly Prezident Türk dünýäsiniň ýaşulysy ýagdaýyndadyr. Hormatly Nazarbaýewiň ýola goýan akylly we deňagramly syýasaty saýasynda Gazagystan şu günki günde sebitiň we dünýäniň abraýlanýan bir aktýory ýagdaýyna geldi. Umumy dil, taryh we medeniýeti paýlaşan doganlyk ýurt Gazagystan garaşsyzlygyndan soň syýasy durnuklylygyny güýçlendirdi we ýokary ykdysady galkynyşy durmuşa geçirdi” diýdi.
Birnaçe aý ozal Gazagystana guran saparymda Gazagystandaky üýtgeşiklikleri we özgerlişikleri görmegime pursat boldy. Nazarbaýew häzirki döwri we zamanyň ruhuny örän gowy aňýan lider. Şol çäkde Nazarbaýewiň krillisadan latyn elipbiýine geçilmek baradaky buýrugy örän möhüm bir karar. Nazarbaýew 2025-nji ýyla çenli ähli kitaplaryň, žurnallaryň we resminamalaryň latyn elipbiýinde çap edilmäge başlanmalydygyny belledi. Bu karar Türk dünýäsinde dil we elipbiý birligi üçin örän wajyp we strategik bir göçüm. Nursultan Nazarbaýewiň dünýägaraýşy we strategiýasy bilen emele gelen “Gazak nusgasy” türki halklaryň medeniýetinden gözbaş alýar we asudalyk we ykdysady ösüşe iterýär. Gazagystanyň maksady dünýäniň iň ösen 30 ýurdyň hataryna goşulmak. Gazagystanyň Nazarbaýewiň ýolbaşçylygynda tutanýerli ýörişini dowam etdirjekdigine ynanýaryn. Şu günki gün Nursultan Nazarbaýew we R.T. Erdogan ýaly liderleriň barlygy hem iki ýurt taýdan hem-de Türk dünýäsi taýdan uly mümkinçilikdir.


text:
(Anna Paýtyk-Arkadagym agtyklar)
...Diýseler, diýibersinler. Men-ä dünýä-de ukudan süýji zat bardyr öýdemok. Dogry, gowy zatlar köp. Tagamlyja iýmegem gowy. Şirin-şerbet içmegem gowy. Özüň ýalylar bilen şapadaňlap oýnamagam hezil. Ýöne hemmesinden uky süýji. Sebäbi iýmänem oňup bolýar, oýnamanam oňup bolýar. Uklaman oňup bolanok. Muňa men pugta göz ýetirdim. Öten ýyl erikden ýykylyp, aýagymy döwdürdim. Edil injigimden iki ýeri çat açypdyr. Özem çep aýagym — iň gerekli aýagym. Sebäbi men çepbekeý döräpdirin. Şonda her ýaşyňa bir gün keselhanada ýatmaly borsuň diýdiler. Her ýaşyňa bir gün — muny aýtmak aňsat. Hasaplap gördüm welin, tutuş bir hepde bilen ýarty hepde, ýene bir günem üstüne. Ýalňyşdyr öýdüp, öwran-öwran hasapladym. Barmagymy büküp, sanap gördüm, näçe sanasaňam üýtgänok. Men gaty köp ýaşandygymy şonda bildim. Onça ýaş nämä gerek. Alty ýa ýedi ýaşymda bolsam bolmaýarmy. Ýekeje hepde ýatyp, çykyp ötägitmeli. Indi öküneniň peýdasy ýok. Dyzyňa çenli süňk ýaly edip gipsläp, aýagyňy ýokardan asyp goýansoňlar, garagyňam akar ýatman. Insizje krowatyň üstünde ýat güýlün-de. Sakgally medsestraň iňirdisem üstesine: «Keselhanada ýatasyň gelmese, ozal dek gezerler. Maýmyn bolaryn öýtdüňmi, şahadan-şaha böküp...»


text:
26.12.2016. Geçen hepdede Türkmenistanyň Döwlet haryt-çig mal biržasynyň söwdalaşyklarynda geleşikleriň 63-si hasaba alyndy.
Beýik Britaniýadan, Owganystandan, Belizden, Gruziýadan, Gazagystandan gelen telekeçiler daşary ýurt puluna Türkmenbaşydaky nebiti gaýtadan işleýän zawodlar toplumynda öndürilen, gidrousul arkaly arassalanan dizel ýangyjyny, Seýdiniň nebiti gaýtadan işleýän zawodynda öndürilen benzini satyn aldylar. Bulardan başga-da, daşary ýurt puluna azyklyk däne, nah ýüplük, tekiz boýalan we žakkard tüýjümek we beýleki matalar, flanel mata, portlandsement, buýan köküniň şiresi, tikinçilikde uanylýan pamyk, pagta süýümi, gaýtadan işlenen süýüm satyldy. Olary satyn alan ýurtlar: Russiýa, Birleşen Arap Emirlikleri, Şweýsariýa, Türkiýe, Singapur, Owganystan, Beliz, Serbiýa, Ermenistan, Gruziýa, Gazanystan, Gyrgyzystan. Geleşikleriň umumy bahasy ABŞ-nyň 31 million 625 müň dollaryndan gowrak boldy.
Russiýa Federasiýasynyň, Beýik Britaniýanyň, BAE-niň we Niderlandlaryň işewür toparlarynyň wekilleri manat serişdelerine umumy bahasy 4 million 223 müň manat bolan ýüňi, nah ýüplügini satyn aldylar.
Ýurdumyzyň telekeçileri içerki bazar üçin umumy bahasy 2 million 492 müň manatdan gowrak bolan ýük awtoulaglaryny, tehniki kükürt, azyklyk däne satyn aldylar.
Türkmen döwlet habarlar agentligi.